qundao/data-zh-poetry huggingface dataset:
重寓准提精舍感赋
作者：李锴
朝代：清

客有风尘者，飘然天地中。重来沧海上，直在故园东。芳草映华发，孤云覆断蓬。精蓝诸品净，独与旧时同。
野望
作者：李锴
朝代：清

燕赵悲凉俗，唐虞揖让风。古怀缘酒热，老眼得秋空。易水销神剑，尧山泯故宫。几多凭吊意，徙倚落晖中。
野步口号
作者：李锴
朝代：清

暮山秋水澹横姿，拄杖乘閒野步迟。清响一声崖栗堕，笑看鼯鼠暗跳枝。
野田黄雀行
作者：李锴
朝代：清

宿草上大田，岁岁移新陈。夜风自东来，扇此伤心春。浍洫岂不具，隧路中横分。故鬼耿不化，重以新死魂。百年老狐狸，其间化为人。气机沮群疑，仡仡徒苦辛。大鸟不生角，哀哉野田雀。
野草中得五铢钱
作者：李锴
朝代：清

岂有光芒异，犹怜轮廓坚。蚀深斑色古，渍少篆文全。弃掷灵何在，摩挲臭尚传。和亲娄敬策，输纳想当年。
金山寺
作者：李锴
朝代：清

众流合已尽，大海受其东。万里峨眉雪，桃花晚涨通。寺钟摇佛籁，帆影乱江风。芳草齐梁恨，青青北固中。
钓鱼篇
作者：李锴
朝代：清

鱼之洋洋，避我钓竿。鱼则无求，维钓有干。飞尘疾流，实行路难。影乱于目，迹乱于足。谓是寐言，杲杲日瞩。悠悠寸心，系我河曲。云乎归休，谁我此复。
钱唐江
作者：李锴
朝代：清

放蛇大泽中，蛇且化为龙。搏虎江水头，虎竟败于牛。馆娃宫中歌吹低，惊涛一旦浮鸱夷。锦袍白马北伐齐，夜有鹧鸪沙上飞。钱唐江，江水深，水有波，人有心。
铭源侄孙遗玉泉水
作者：李锴
朝代：清

有客叩我门，遗我清冷泉。芳香虽媚人，澹泊开其先。盐梅杂醯醢，遂分咸与酸。桂酒和椒浆，自生甘与辛。人生集百忧，大化禀自然。何如咀至味，与子保岁年。
长歌行
作者：李锴
朝代：清

朝出上东门，走马平原间。箭截姈胡笴，弓张麻林弦。射鸟亦射狼，一发矜双联。妙技跨燕赵，谁能为之先。生年且七十，累积青铜钱。积钱欲何为，日买东皋田。岂知流光催，年寿不长假。骷髅化狐冠，夜拜青林下。
长相思
作者：李锴
朝代：清

长相思，无已时，昨日今日梦见之。秋光荧荧夜将半，杂花向人各零乱。玉漏无声转星汉，黄姑织女遥相盼。春不得而承春，秋不得而承秋。如何寸心上，愁罢复添愁。
长至前一日同人集睫巢草堂作
作者：李锴
朝代：清

坚冰凝冻华，序届穷阴后。严威蛰群动，朔风吹万有。野老狎鸡栖，亲知等箕斗。挈瓶胶故知，谁能易其守。郊鸡期断尾，野马辞络口。匠石徒有心，沟断终焉取。诸君毓琳琅，相识各已久。椒兰臭不移，欢焉此携手。城边霜鸟下，天际孤云走。乾坤回浩荡，兹会亦云偶。吾生迫化迁，倏忽及衰朽。昔为巢中雏，今作堂上叟。浅抱迷达观，含悲泣刍狗。北陆极寒曦，微荑震枯柳。复姤理自然，私心重回首。
闻归雁感赋
作者：李锴
朝代：清

毕竟家何处，而云北是归。高城残照下，万里一行飞。风急毋相乱，沙寒定有依。畸人方失序，缘汝泪沾衣。
闻石东溪昆季远辱过访东溪疾作而返赋此志谢
作者：李锴
朝代：清

青山白发两如何，一室乾坤独寤歌。野老一甘成寂寞，巾车不信有经过。鱼龙异数文章在，贫贱侵人感激多。病起秋风重相访，浊醪亦足慰蹉跎。
闻钟匪莪留滞登州赋寄
作者：李锴
朝代：清

衰草寒云海戍昏，秋风晓角镇城喧。几挥老泪田横岛，独系乡愁白下门。烈士数奇矜晚节，穷途心折慎新恩。音尘寂寞时将晏，目极齐东一断魂。
闻雁
作者：李锴
朝代：清

白月转庭树，清霜下井干。一声哀雁起，千里大江寒。凄听宁偏入，离忧自万端。乾坤吾与汝，前路共漫漫。
闻雁
作者：李锴
朝代：清

边声不到地，哀雁塞门回。老泪无端下，秋风薄莫来。酒深时倚杖，人去独登台。万里潇湘水，惊群几溯洄。
随园雅集图歌
作者：李锴
朝代：清

天帝灵宝无端倪，气有精者谁张施。矞云景星光曜滋，萃为帝子仍金枝。三驺退食尝委蛇，云旓翠蕤祛绣旗。道腴内充神外弥，被服儒素循中逵。西园十亩邸第西，嘉随之义因名随。药栏鹤栅丁香篱，势有曲折劳攀跻。神鞭丈石飞峨眉，千年紫柏丛斑皮。吟亭花馆靡雕几，石床木几閒撑支。购书不恤千金靡，河閒万卷咸签题。好古杂以古鼎彝，珊瑚瑟瑟如涂泥。颓云黯澹陡欲低，大王墨沈时淋漓。一笔一墨皆天机，草木中有神明栖。宛转飒沓风雨回，擘窠作字龙■蚭。园中佳客谁趋陪，曳裾趿履联邹枚。易居卓踔三湘湄，父子兄弟齐音徽。烂斑尺二横介圭，大庭作贡孚有时。落落唐子楚璞劘，学穷焦费非时蹊。祖丈萧曹家世齐，毓东弱籍通金闺。依光日月丰沛陲，钦明兰谷骈玉芝。远情凝注秋水涯，曹江性与糟丘宜。酒酣往往摹徐熙，吴中澹泉何提提。星源海鹤方清羸，促膝茗饮传缥瓷。琤瑽谁叩青颇黎，天风披拂冰蚕丝。白门上人情我移，锴也拥肿多狂痴。敝帷故席蒙不遗，蜩螗细响吟清辞。虎头妙技今丁仪，镕铸万象从范围。神采栩栩毫端飞，抡工选胜更入微。补以树石唐画师，锴闻吐握称周姬。大雅所在群贤归，西园澹荡无他奇，梁园邺都非所几。
随园雪夜歌
作者：李锴
朝代：清

穷阴薄战乾坤交，玉龙十二腾踏骄。银河水冻不作雨，郁为响雪寒飘潇。鸟毳梢繁重剖析，蝉翼至薄犹锼雕。大白内瑩不受污，栗气外迫时相胶。此时梁园一纯素，繁缛荡涤空明朝。邹阳鸣玉枚叟相，歌吟不恤清夜遥。雅音应节骋一击，哀弦入破求深挑。人籁未息天籁和，铮鏦飒沓轻冰敲。四更寒月破云出，竹柏低亚晶帘梢。道心役物且物物，洞澈万有归清超。
随园雪夜歌
作者：李锴
朝代：清
体裁：古风

穷阴薄战乾坤交，玉龙十二腾踏骄。银河水冻不作雨，郁为响雪寒飘潇。鸟毳梢繁重剖析，蝉翼至薄犹锼雕。大白内莹不受污，栗气外迫时相胶。此时梁园一纯素，繁缛荡涤空明朝。邹阳鸣玉枚叟相，歌吟不恤清夜遥。雅音应节骋一击，哀弦入破求深挑。人籁未息天籁和，铮鏦飒沓轻冰敲。四更寒月破云出，竹柏低亚晶帘梢。道心役物且物物，洞澈万有归清超。
隐几
作者：李锴
朝代：清

北舍南邻径自通，嗒言隐几鹿皮翁。书看往事心冥悟，药及衰年病莫攻。争席儿童忘客坐，过墙鸡犬报粮空。逶迤世外无言说，聊集残编溯古风。
雨
作者：李锴
朝代：清

急雨鸣清旦，寒山湿翠屏。岸沙淤虎迹，潭水郁龙腥。万事方纠结，孤篷复晦冥。客魂真断尽，不独怨伶俜。
雨中上仙霞岭
作者：李锴
朝代：清

黄须野客好服奇，高冠长铗纷陆离。龙沙惨澹海月碧，匹马往者尝东西。三十飘萧鬓毛秃，乾糇易果饥驱腹。掉头更作万里行，岁晚蛮山杖秋竹。蛮山峨峨闽越界，控海横江森仄隘。一峰遒紧群峰颓，百物从之出奇怪。赤松蜿蜒复蚴蟉，怪石横叠于菟首。暝翻白日雷霆惊，冷戛霜空神物走。高寒薄天朝气变，出云入云看不见。双屐茸茸踏石花，但觉阴森湿人面。淫蒸土下互温冽，高处阴风吹作雪。玲珑玉树披素华，枝叶碎凿秋冰骨。土囊势张风力峭，刁刁调调号百窍。鼪鼯乱窜鸺鹠叫，深潭沈沈窟龙啸。斯须冥漠万壑沈，急雨扑灭山头烧。野客抵掌发狂笑，此游差快殊不料。
雨中口号
作者：李锴
朝代：清

沙鸟容与易急湍，江鱼泼剌避渔竿。百年野兴閒中得，一片浮云醉后看。力役樵苏循草泽，高秋风雨入烟峦。此身放浪无拘束，身外须知事事阑。
雨后病起赴邻家饮
作者：李锴
朝代：清

霜树争开锦，秋沙不惹泥。病翻嫌伏枕，晴即乐扶藜。理得形原赘，机忘物已齐。邻家邀痛饮，醉影恣东西。
雨后西轩夜酌
作者：李锴
朝代：清

雨意报阑珊，归云几片残。月清今夕景，天复暮春寒。虚闻增深悔，衰情灭宿欢。浊醪曾不饮，一涉醉乡宽。
雨后观倒影潭
作者：李锴
朝代：清

每爱空潭水，匉訇出郁盘。喧流能入静，躁势转增寒。未失和柔性，谁穷激怒端。乾坤夷险事，云外侧身看。
雨夕登浦口楼望金陵作
作者：李锴
朝代：清

暝色下殊方，登楼风雨夕。悠悠乱江鸿，黯黯怀乡客。凭高运晚睇，苍莽分阸塞。峨峨金陵城，石头踞其侧。微鼓出昏烟，风灯动樯隙。古情迫中发，人事羌何极。迁化理自然，不啻潮与汐。客涂多悲心，青阳移晚色。思深物莫敚，涕下临江篴。
雪
作者：李锴
朝代：清

我生匪兕虎，乃与旷野俱。束发绝大幕，二十临淮徐。江湖系人迹，今者犹饥驱。飞蓬实自振，飙风汝何诛。寒雨变雪霰，层冰合泥涂。周行昧己失，行李杳绝无。将投逆旅息，主前辞仆夫。岂不敬爱客，秣马无生刍。
雪
作者：李锴
朝代：清

荒鸡不啼樵唱歇，开门千山万山雪。空天追琢玉清澈，枯林古石寒轇轕。屋茅颓唐脊半缺，山童绠汲井泉冽。穿屦行吟客孤绝，黄鹄东来啄冰窟。
雪后踏雪听倒影潭水
作者：李锴
朝代：清

野鸡乱印前溪步，槎牙玉削沙头树。芒鞋踏雪雪不污，捷辟西南人潭路。群动蛰伏万籁喑，飞空激响潭流深。黄钟大吕方并扣，金奏地下惊欲走。我有深情久相对，青藤杖击层冰碎。乌黔鹄白天不移，湛然独立空明外。
雪夜同藏上人宿云公房
作者：李锴
朝代：清

车马各有归，累累独焉寄。重阴逼短景，庄馗凛寒吹。纡步造荒寂，稍稍林鸟萃。兰若不受喧，琉璃瑩昏翳。云公白业者，慧珠方内閟。握手各欢然，龛灯照心契。诗写秋冰清，雪杂软语细。严警谢远柝，孤僧宣夜呗。境远浮沤轻，理足弊屣赘。止托良自已，于焉增叹喟。
雪夜同藏上人宿云公房
作者：李锴
朝代：清
体裁：古风

车马各有归，累累独焉寄。重阴逼短景，庄馗凛寒吹。纡步造荒寂，稍稍林鸟萃。兰若不受喧，琉璃莹昏翳。云公白业者，慧珠方内閟。握手各欢然，龛灯照心契。诗写秋冰清，雪杂软语细。严警谢远柝，孤僧宣夜呗。境远浮沤轻，理足弊屣赘。止托良自已，于焉增叹喟。
雪夜听抱光弹涂山古操
作者：李锴
朝代：清

玉轸高縆冰蚕丝，成连能事君庶几。神明内肃气息微，灯青雪白情远移。渊渊勤德古响稽，玄圭绣服灵依稀。龙蛇蛰伏江汉回，侧身南望长嗟咨。
雪夜读赛岸亭溯源堂集率题其后
作者：李锴
朝代：清

刘青枝，钟酂湖，卓荦傲岸相枝梧。清词奥语与世殊，白日鞭挞神灵驱。先后相逢京雒道，交口誇余岸亭好。微官罢斥役不除，贫骨支离学深造。几回物色驱羸马，风尘一面天难假。鼠肝虫臂奄忽陈，神都气索沦风雅。寒灯夜雪天寂寥，残编在簏光怪摇。繁声促节心离骚，郁为变徵行金飙。铦刀解牛肯綮中，古霤滴石觚棱凹。千秋此道许神遇，谁谓一日无知交。呜呼隐微感倡随所遭，鸴鸠威凤同啁嘐。
青冢
作者：李锴
朝代：清

绿柳寄春色，白草横边思。累累北原冢，下有汉蛾眉。艳色颇自重，图画能见欺。近辞长门宫，远嫁单于儿。闺闼逼左右，或误真妍媸。妾意长已矣，君其慎来兹。
青溪词
作者：李锴
朝代：清

箐林不受日，岁晚狐狸生。始盬死人脑，起啖生人睛。能使都邑中，踪迹皆纵横。我欲寻其原，贵得阴阳平。往者青溪洞，三穴谁私营。揭竿岂其性，皆我良庶氓。大将军征诛，功名良足轻。
鞠歌行
作者：李锴
朝代：清

骊马曰黄黄马骊，目有真主才知之。将军门下号多士，独重舍人能好衣。闻乐欲寐乐必古，苦言中人人必怒。丈人芒然毋自苦，暮四朝三栗难数。舂有相杵，厩有厮养，击缶呜呜且高唱。玉衡在空长十丈，称物深凭极其量。
韨上听人鼓瑟
作者：李锴
朝代：清

初制庖羲启，悲情素女扬。律谙孚上帝，风正协明堂。疏越宜虚凿，朱丝喜縆张。和平昌品物，精一洽阴阳。悦耳新声变，经时古乐荒。雨深寒宝匣，尘定积珠囊。师旷曾无匹，匏巴独擅场。破弦人孰敢，胶柱理真妨。有客穷涂在，何缘此器将。殷勤弹赵曲，索莫凑齐王。兀兀幽燕底，栖栖韨井旁。间能传髣髴，未易入清商。大雅今谁作，元音岂遂亡。洗心听再奏，吾意落三湘。
韨屋灾裁其馀材用搆小亭颜曰瘢柱戏作
作者：李锴
朝代：清

八尺方亭子，成之灰烬馀。得全沟断在，幸免爨桐如。野色时时入，秋空面面虚。世谁收弃物，乃作逸人居。
项王祠
作者：李锴
朝代：清

白蛇断，乌骓穷，海内莫敌隆准公。百二小儿歌沛中，霸气汩没三户空。眼中成败势即判，大王叱咤终英雄。楚云沈沈压祠宫，千秋伏腊犹鼓钟。鼍龙叫啸宝剑血，草木惨澹灵旗风。乾坤失意丈夫泪，大江日落寒涛东。
题天城寺慎淳二王泐石书
作者：李锴
朝代：清

岣嵝山前石，琅琊台上辞。漫张它日事，徒启后人疑。有蓟承东甸，维盘镇左陲。久徼先帝赏，今结二王知。日月标文藻，虫鱼继鼎彝。天龙看独举，丹凤复双仪。气浑全神入，痕深捷势移。直教金并镂，不惜玉同劙。秋藓毋侵蚀，高云或蔽亏。涧增飞白胜，峰扼翠屏危。子固宁轻命，中郎剧好奇。定知千载下，争拓寺西碑。
题射潮图
作者：李锴
朝代：清

钱唐之水水波恶，百丈惊潮天上落。太阴薄日群动栖，元气吹空万灵作。治功伯禹称至神，会稽合瑞狂澜驯。祖龙威力噬天下，上游慑气犹逡巡。江东贾贩飞金镞，乃使江潮一朝伏。河中有虎飞食人，关弓却射龙蛇族。
题山水图
作者：李锴
朝代：清

秋黛翻空堕江水，平洲仄坂衔江尾。廿年旧梦今杳然，一旦苍茫落眼底。江村数家人迹稀，返照何处孤僧归。清猿白鸟寂视听，但见云水生空晖。凉风萧萧山欲暮，欲落不落江头树。鸣榔乍息入浦舟，略彴潜通向山路。长安八月好雨晴，对之浩然生远情。伊谁妙手称绝代，能使虚堂接洞庭。
题易公仙祝融观旭图
作者：李锴
朝代：清

赤龙朱鸟纷经营，缔结火德凝阳精。衡山崱屴耸天半，北斗低亚南斗平。天风萧萧云冥冥，雨气洗濯芙蓉青。巴陵之水连洞庭，浸淫岳麓归无形。中有祝融峰特起，下视苍茫九万里。夜半日出扶桑东，金芒射天红射水。光怪翕赫万象分，呼吸帝座通三神。灵旗侧下湘夫人，寒飙远举云中君。此时繄谁坐空碧，易君自是湘南客。眼光炯炯相激射，帝将假君双羽翼，看君高飞横四极。
题易啸溪画竹歌
作者：李锴
朝代：清

歘吸长风落苍莽，空堂彷佛攒清响。水烟沙雨白日低，脩竹翛翛出虚敞。或为筼筜或筱簜，短者盈尺长及丈。破雪横开劲节圆，飞烟乱叠晴梢仰。褷参错众态陈，陡揭高标且孤往。鸳鸯翡翠齐欲栖，紫霄直搏青鸾上。有时走笔复走意，一片萧森寄无象。化工在手不在天，尺尺寸寸琅玕长。谁工此艺称最神，潇湘易君世无两。潇湘岸头江水波，秋来丛竹多婆娑。荆扬之贡今若何，东南竹箭非不多。感君画竹为君歌，竹兮竹兮慎毋老朽枯折空江沱。
题李卫公待渡图
作者：李锴
朝代：清

太原公子方隶军，药师却渡黄河津。津头萧萧风雪暮，亦是寻常行路人。惊龙怒虎易形似，难画英雄当此际。常山太华隐欲动，千尺光芒垂至地。短衣长剑奇仿佛，妙处胸中如有物。赤云敢击天子气，黄金待铸通侯骨。呜呼丈夫古来抱奇诡，宛转几人岩下死！射钩倘恶晋公子，骅骝又死盐车底。
题牧山画松
作者：李锴
朝代：清

平生爱松多苦节，独立秋风共萧瑟。真精元气通往来，每与长松化为一。城东牧山亦有得，能使灵明两相契。伸纸有时放直笔，阑阑珊珊扫枯蘖。兴深风雨黯欲低，意走毫芒险成绝。蟠龙大泽一节申，野鬼穷岩夜阴泄。遂恐神物不自朽，霹雳当空猛摧裂。廌翁廌翁万事毕，老骨颓唐直如杌，其与此松并生灭。
飞龙引
作者：李锴
朝代：清

形而下者无不死，仙人伐毛且洗髓。树金盘而射大鱼，天子不得宁其居。存我丧我两无著，谁能服我长生不死之妙药。揉木为耒，斲木为耜，弦木为弧，剡木为矢。飞龙下来谢少年，羲农黄帝寿万千。
饮马长城窟行
作者：李锴
朝代：清

阶前促织悲，女儿织素丝。素丝镇相乱，不绞心愁断。高楼扃网户，悉索跳梁鼠。佳期夕已张，明月刚三五。明月裁入楼，风断珊瑚钩。大海在东南，众水谁西流。脉脉复脉脉，求缯误成繴。
鲤石行
作者：李锴
朝代：清

吾闻东海之鲤能变化，湖山飞越唯须臾。此石形状苦神似，往者毋乃真巨鱼。怒目轮囷大于斗，鼓鬐振鬣势欲走。倚峡犹飞失水心，冲天直奋吞舟口。惨澹风云入憔悴，土花石藓空鳞次。江湖何日得相忘，蝼蚁能无受其制。阴潭秋雨沈沈急，龙母叫啸鲛人泣。君不见朽瓜乌足何太神，解化江鱼与胡蝶。
鸡鸣
作者：李锴
朝代：清

鸡长鸣，天苍苍，腷腷膊膊锦翼张。旦气感召蒙阴阳。丈人何所为，丈人非寻常。大男骑都尉，小男典文章。女婿金爵冠，诸孙罗雁行。生存谋鼎食，死亦飨膻芗。瑟瑟春风来，井上桐花黄。招招唤俦匹，与吾同翱翔。
黄即生得小铜印其文曰李古物也戊午夏黄集我诗题我集且标印其上而解赠之以李归李符其氏也
作者：李锴
朝代：清

轩辕之李曰后土，六相因方各为辅。古人氏土或氏官，祖姓已先伯阳父。繄谁范金华我氏，篆势浑噩神媚妩。之江黄生颇嗜古，此印斓斑垂带组。授诗未已忽解赠，交深钜鹿无疑沮。有如故物一旦逢，我我周旋忘尔汝。噫吁嘻乾坤莽荡事交午，前谁为之后谁主。达人直作乌号观，得失何须辨荆楚。
黔石图歌
作者：李锴
朝代：清

雷霆划然轰鬼蜮，明珠翠羽纷狼藉。轻车薏苡莫相乱，归帆唯载黔阳石。石腹谺张颠盖攲，灵窦纡回通络脉。屹立三尺具孤介，神韵古穆骨羸瘠。儿时摩挲弄寒碧，老大爬罗还抉剔。可怜兴替凡几回，五十年中事历历。比邻冷君东海秀，挥洒天风动潮汐。林离纸上如有声，走笔为我旋貌得。浓阴沈黛召秋气，汇为风雨天深墨。是时主客意震竦，竖尘微笑藏公貊。呜呼庭前几上双拱璧，幸不相离常宝惜，平泉醒酒非所识。
和黄农部尖叉韵
作者：李镐翼
朝代：清

月影初圆露气纤，已看春令换冬严。良宵盏满羔儿酒，珍品盘登虎子盐。九陌红尘飞甬路，万家火树上衡檐。街童识得元宵趣，买取花镫挂指尖。书断天涯数点鸦，嘉辰游赏绕香车。画桥明月侵罗袜，银烛微风剪彩花。填咽笙歌熙世象，庄严楼阁达官家。羁人愁绪权抛却，共把金尊赋八叉。
和黄农部尖叉韵·其一
作者：李镐翼
朝代：清

月影初圆露气纤，已看春令换冬严。良宵盏满羔儿酒，珍品盘登虎子盐。九陌红尘飞甬路，万家火树上衡檐。街童识得元宵趣，买取花镫挂指尖。
和黄农部尖叉韵·其二
作者：李镐翼
朝代：清

书断天涯数点鸦，嘉辰游赏绕香车。画桥明月侵罗袜，银烛微风剪彩花。填咽笙歌熙世象，庄严楼阁达官家。羁人愁绪权抛却，共把金尊赋八叉。
挽彭玉麟联
作者：李镜
朝代：清
体裁：联

投笔辅中兴，荡寇绥夷，卅载勋劳垂宇宙；骑箕归上界，晋阶予谥，九重褒锡遍荣哀。
新晴归自苕川
作者：李镜
朝代：清
体裁：五言律诗

春阴散远天，归路下苕川。未尽山中雨，还流石上泉。微风吹细草，柔橹荡寒烟。客思重回首，菰城断嶂边。
惜分钗
作者：李长宜
朝代：清

愁难遣。风流减。欲绣鸳鸯心又懒。恨悠悠。雨啾啾。衷肠欲诉，齿上还留。休。休。休。香烬落。情萧索。仿佛灯前人似玉。意儿亲。脸儿迎。温柔谁■，忒煞撩人。卿。卿。卿。
梦江南·寄五妹刘何减
作者：李长宜
朝代：清

家园好，花事说东皋。国色有人欺芍药，乡心昨夜寄樱桃。镜阁梦迢迢。
点绛唇·春闺
作者：李长宜
朝代：清

叫彻黄鹂，难留住韶华片刻。垂杨如织。万缕伤心碧。春到愁生，春去愁无敌。人儿只。相思泪滴。点点啼鹃血。
画堂春
作者：李长宜
朝代：清

小轩无事日初长。闲吟带草生香。榴花簇簇映斜阳。半吐红妆。月色暗侵帘幕，风来宛似潇湘。流萤轻透点罗裳。无限凄凉。
次韵酬阮云台抚军
作者：李长庚
朝代：清

开府推心若谷虚，要将民物纳华胥。风清海外除奸蠹，令肃军中畏简书。报国自应亲矢石，酬知未尽扫鲸鱼。庸疏何幸叨青眼，媲美前贤愧不如。
次韵酬阮云台抚军
作者：李长庚
朝代：清
体裁：七言律诗

文章高映斗牛虚，绛节重临护象胥。帷幄申严三尺法，指挥妙合六韬书。不嫌樗栎加丹漆，着意箴规灭釜鱼。漫许胸中有兵甲，运筹未称待何如。
慈利县学署门联
作者：李长檀
朝代：清
体裁：联

冷官兴教有专司，敢荒厥职；多士通经当大用，先学为人。
挽彭玉麟联
作者：李长煇
朝代：清
体裁：联

未死犹悬天下望，死将安忍，岂杀贼杀夷再世重来，静念天朝，差幸在廷存数老；万哭莫达九泉知，哭必奚为，惟文正文襄都先归去，怆心南楚，谁堪接踵做完人。
挽张之洞联
作者：李长禄
朝代：清
体裁：联

薄海仰文宗，亦名儒，亦名相，勋业历三朝，内政外交，幼主方将元老待；中流资砥柱，是经世，是经师，声华驰万国，欧香美楮，使臣尤当古人看。
贺张维屏妻寿联
作者：李长荣
朝代：清
体裁：联

听曲记后堂，左吹竹，右弹丝，四围昼锦，四壁秋香，绣帨映豸衣，许问字客来，晚菊屡开师弟酒；著书对佳偶，夫唱霞，妇咏雪，八旬寿考，八座起居，珠幢迎鹤驭，祝画眉人健，老松长护子孙枝。
宝剑篇别同年黄方舟中翰
作者：李长郁
朝代：清

咄咄出匣风雷惊，曹子登坛劫齐盟。督亢图尽机不决，荆轲手中是顽铁。长桥老蛟何太馋，身沐腥血出吴潭。英雄成名仗一剑，千里取胜马如电，楼兰头血战袍溅。此剑矫健龙虬如，此宝忍将犬羊污，拂拭苔花且深图。智勇自甘落人后，五更古壁生铜吼。
挽彭玉麟联
作者：李长郁
朝代：清
体裁：联

正气萃维岳英灵，生有自来，逝有所为，身退功已成，还作星辰光上界；威声溢大江南北，文不爱钱，武不怕死，令严风自肃，允沾砥柱镇中流。
三妹德馨殁于去春二月今夏家人忆之皆为涕零哀死者之早夭遗生者之永思伤哉此情用托斯篇并示吉侯弟
作者：李长霞
朝代：清

昭昭白日光，夜台不蒙辉。冥冥泉下人，讵识生者悲。和风扇春林，病叶忽辞枝。大化有逸顺，庸情安可知。忆昔送将归，不谓成永辞。奄忽岁已迁，家人空馀思。宿莽回青阳，蛰魄无骇时。彭、聃以为天，斯理谁能齐。悲来时涕零，援笔空复词。
中秋夜作
作者：李长霞
朝代：清

明月出云崖，飞光薄前轩。搴帷怡清夜，景物何澄鲜。熠耀度虚牖，络纬响颓垣。清辉时相照，嘉木郁芊芊。斜汉引长素，空籁出苍烟。圆灵无停斡，顾兔不时安。扶疏丹桂枝，既有复非然。俯仰感世人，营营将何干。
中秋对月
作者：李长霞
朝代：清

天上闭圞月，人閒寂寞愁。蟾寒丹桂老，河淡白榆秋。明镜消银烛，清樽对白头。别离怜尔照，清景莫西流。千里同明月，离人几处看。形因多病改，书欲寄愁难。高露浮空气，疏花照夜寒。昔年同此乐，今夕路漫漫。前烛知宵永，添衣觉露滋。系檐蛛托网，栖树鸟馀枝。吟咏怜儿解，艰虞畏母知。谁惊一行雁，南北各天涯。
中秋对月·其一
作者：李长霞
朝代：清
体裁：五言律诗

天上闭圞月，人閒寂寞愁。蟾寒丹桂老，河淡白榆秋。明镜消银烛，清樽对白头。别离怜尔照，清景莫西流。
中秋对月·其三
作者：李长霞
朝代：清
体裁：五言律诗

前烛知宵永，添衣觉露滋。系檐蛛托网，栖树鸟馀枝。吟咏怜儿解，艰虞畏母知。谁惊一行雁，南北各天涯。
中秋对月·其二
作者：李长霞
朝代：清
体裁：五言律诗

千里同明月，离人几处看。形因多病改，书欲寄愁难。高露浮空气，疏花照夜寒。昔年同此乐，今夕路漫漫。
九日寄吉侯弟禹州
作者：李长霞
朝代：清
体裁：七言律诗

萧萧木叶下庭陬，黯黯秋阴我欲愁。篱菊重开犹作客，乡山正远莫登楼。浊河水落黄蓬转，故国霜来白草秋。欲寄音书归雁少，钧州何事苦淹留。
九日寄吉侯弟禹州
作者：李长霞
朝代：清

萧萧木叶下庭陬，黯黯秋阴我欲愁。篱菊重开犹作客，乡山正远莫登楼。浊河水落黄蓬，故国霜来白草秋。欲寄音书归雁少，钧州何事苦淹留。
九日思归
作者：李长霞
朝代：清

风雨度重九，萧然生暮愁。散金残菊卧，委翠古槐秋。别信迟来雁，乡心怯倚楼。好将今夜梦，飞越到芦沟。
信阳道中
作者：李长霞
朝代：清

一川芳草露初晞，几处人家倚翠微。樵径烟深松叶暗，沙堤水浅荻芽肥。十年烽火青山在，三月春愁白发稀。武胜由来天下险，关门不掩乱云飞。
八月十五夜忆严亲
作者：李长霞
朝代：清

露下候虫鸣，閒阶取次行。华星云隙出，凉月户边生。梦远桑乾水，秋高稷下城。相看怜弱弟，也解忆神京。
别长女宝懿
作者：李长霞
朝代：清

秋蓬去故所，随风自东西。人生遇时艰，移徙将安辞。今兹别汝去，念汝不能携。山川虽云远，音书肯尔稀。不见林中鸟，晨飞暮相依。勿为别离念，相共自有期。暖日煦早春，好风拂柔枝。万物豫天和，胡为常凄其。努力以自爱，慰我桑榆时。
南留店
作者：李长霞
朝代：清

烈烈北风凉，摇摇镫烛光。旅愁不能寐，耿耿寒夜长。小女衣裳薄，辗转依我旁。问我今何之，去去将何方。闻此感予怀，泪下忽沾裳。往昔忆慈亲，恨不居共乡。今日行且近，反觉意徬徨。有家知怀土，无家将焉伤。起看月在户，回视月在床。松楸日云远，何以慰蒸尝。
发应山
作者：李长霞
朝代：清

晓色开众山，霁景荡层阴。曦晖散林畔，叫啸闻哀禽。逶迤山西麓，沿回水东浔。履沙越洲渚，蹑石上岖岑。涧气生空翠，风泉有清音。细径出丛樾，晨寒袭重襟。南景允为美，北怀郁以深。遥遥望白云，端忧不可任。
吉侯弟殁由夏及秋闻其眷属未归旅榇难返天涯有泪伤也如何昔人云长歌可以代哭爰成七言二章
作者：李长霞
朝代：清

春日公车指帝乡，秋风遗魄滞河阳。慈亲涕泪随年尽，游子关山入梦长。迟暮靡依怜白发，《式微》无后继青箱。楚些空有《招魂赋》，荆豫无如各一方。古刹凄风啼夜乌，龙輴何日赴征途。他乡眷属能归未，地下庭帏得到无。白草栖霜先陇隔，苍苔漏雨故园芜。可怜同气今馀几，恸哭鸰原泪眼枯。
吉侯弟殁由夏及秋闻其眷属未归旅榇难返天涯有泪伤也如何昔人云长歌可以代哭爰成七言二章·其二
作者：李长霞
朝代：清

古刹凄风啼夜乌，龙輴何日赴征途。他乡眷属能归未，地下庭帏得到无。白草栖霜先陇隔，苍苔漏雨故园芜。可怜同气今馀几，恸哭鸰原泪眼枯。
命女
作者：李长霞
朝代：清

乾刚坤柔，太始判德。维物赋性，维性生则。维尔女子，柔顺是职。由庚以茂，或愆是惕。良金克宝，趋型从革。慎尔柔仪，以来百福。谦为德舍，让为礼基。竞徽骛胜，允非女宜。逸必后获，劳务先施。美未可任，过宁尽辞。任美弗至，过辞安移。修以明德，洁必浣衣。夫正而和，妇顺而敬。维兹居室，伦始德柄。肃与德成，慢必忝并。愆微终著，谷渐以盛。温恭是庸，庄而无竞。迩迪远则，为家之政。女德无极，维顺是长。昔戒有言，取妇如响。妇焉如斯，姑焉尔赏。何能可倚，何巧可尚。智有一失，才难百当。过由爱隐，善由爱奖。小心翼翼，在圣犹称。梦梦季女，实惧难能。何事可怠，何言可轻。何微可忽，何细可胜。人多善始，无替在恒。如履虎尾，如履春冰。维诗与书，发天明命。长善成仁，达理卫性。道在莫离，事成日用。岂必男子，女子是共。勿谓华辞，斯道之盛。兴至名篇，温和以正。德成于谨，业盛于勤。日计在旦，岁计在春。习之成性，励之由人。女职是首，妇道是敦。秋虫响夕，寒鸡司晨。黾勉夙夜，亹亹振振。
命女·其一
作者：李长霞
朝代：清

乾刚坤柔，太始判德。维物赋性，维性生则。维尔女子，柔顺是职。由庚以茂，或愆是惕。良金克宝，趋型从革。慎尔柔仪，以来百福。
命女·其七
作者：李长霞
朝代：清

德成于谨，业盛于勤。日计在旦，岁计在春。习之成性，励之由人。女职是首，妇道是敦。秋虫响夕，寒鸡司晨。黾勉夙夜，亹亹振振。
命女·其三
作者：李长霞
朝代：清

夫正而和，妇顺而敬。维兹居室，伦始德柄。肃与德成，慢必忝并。愆微终著，谷渐以盛。温恭是庸，庄而无竞。迩迪远则，为家之政。
命女·其二
作者：李长霞
朝代：清

谦为德舍，让为礼基。竞徽骛胜，允非女宜。逸必后获，劳务先施。美未可任，过宁尽辞。任美弗至，过辞安移。修以明德，洁必浣衣。
命女·其五
作者：李长霞
朝代：清

小心翼翼，在圣犹称。梦梦季女，实惧难能。何事可怠，何言可轻。何微可忽，何细可胜。人多善始，无替在恒。如履虎尾，如履春冰。
命女·其六
作者：李长霞
朝代：清

维诗与书，发天明命。长善成仁，达理卫性。道在莫离，事成日用。岂必男子，女子是共。勿谓华辞，斯道之盛。兴至名篇，温和以正。
命女·其四
作者：李长霞
朝代：清

女德无极，维顺是长。昔戒有言，取妇如响。妇焉如斯，姑焉尔赏。何能可倚，何巧可尚。智有一失，才难百当。过由爱隐，善由爱奖。
和佩韦夫子题淮阴侯祠壁
作者：李长霞
朝代：清

淮阴山水清且閒，古祠老树生寒烟。汉家宫阙不知处，韩侯庙貌犹人间。渚蘋无复行客荐，西风卷水秋潺湲。当时逐鹿中原起，国士由来重知己。登坛既遇隆准公，入宫胡怨儿女子。追亡相国无始终，如何不救钟室死。故乡虽好不能归，自古功臣多如此。
和八妹九日诗寄六七两妹长山
作者：李长霞
朝代：清

烟草萋萋独闭门，每逢佳节黯销魂。莫将白发临青镜，且采黄花对绿樽。济北书迟秋后雁，阜山木落雨中村。他时姊妹归来日，应有新诗仔细论。
和吉侯弟秋苔诗
作者：李长霞
朝代：清

微物亦生理，勿教屐齿侵。疏林馀宿润，古井半秋阴。一雨寒如此，无烟绿自深。小园生欲遍，漠漠感愁心。
哀哉行
作者：李长霞
朝代：清

有弟客河阳，少小寡宁处。往岁射策归，道死郑州路。人生亦何常，祸福随所遇。昔别经十年，今别永不晤。昨夜梦中来，素颜如平素。含戚若有诉，欲语成惊寤。江介秋雨多，晨风不可渡。尔魄去何之，萧萧青枫树。摇摇当风树，枝叶不获安，寂寂枯荄根，冥漠委郊原。生者去乡国，死者就黄泉。黄泉多新鬼，相见理或然。冥冥不可讯，衔哀将谁宣。西风吹白草，萧萧丘垄寒。哀哉复哀哉，涕下空汍澜。
哭长姊诗
作者：李长霞
朝代：清

允矣我姊，令德祁祁。十年之长，事为我仪。我纫姊线，我读姊师。怡怡闺闼。我迈十龄，姊赋于归。翩翩者雁，中道分飞。虽曰童稚，怆矣其悲。道里悠远，山川间之。滔滔岁月，绵绵予思。星次载周，姊再归宁。春仲斯至，夏首斯征。来若萌华，别如振英。譬彼山泉，分流趋壑。始则同源，终焉异托。维此东国，扰矣时艰。鸿阻于冥，鱼沈于渊。不相见者，三十馀年。我赋流离，罔或宁处。历百苦辛，晤言以诉。胡不我顾，而即长暮。我有梦寐，忆姊旧形。今也何似，我弗姊明。我昔焚巢，姊闻而伤。今也冥漠，姊或予忘。哀矣予情，爰托斯文。我弗姊睹，姊宁我闻。昭昭莫形，冥冥安处。知灵有无，恸此泉路。
唐申拟古
作者：李长霞
朝代：清

行行重行行，哀此生别离。别离难为情，而况赴戎机。圣主方殷忧，安顾子与妻。从军今几载，饷绝恒苦饥。天风吹败箨，部伍各东西。岂乏忠义心，举世少见知。事至日天运，理实由人基。回车驾言迈，日夕望五原。郁郁茂陵树，目极但寒烟。汉武本雄才，远略思拓边。西服夜郎郡，北靖祈连山。羽书不近塞，何由达甘泉。晚世弛纲纪，和虏在偷安。寡义安知舅，饰懦藉仁言。留此青冢草，愧彼汉臣颜。东城高且长，飞楼与云霁。中有彼姝子，被服罗裳衣。容华世莫睹，上与仙人期。下者不敢仰，恐为祸所基。妙语闻九天，邈不可似思。可化油油云，下泽苍与黎。客从远方来，云是江汉民。流氛遍南土，家室无完存。大将日高宴，而以捷书闻。可怜七萃士，涣然若浮云。远近事剽掠，安辨寇与军。好乱岂天性，贼众多饥人。
唐申拟古·其一
作者：李长霞
朝代：清

行行重行行，哀此生别离。别离难为情，而况赴戎机。圣主方殷忧，安顾子与妻。从军今几载，饷绝恒苦饥。天风吹败箨，部伍各东西。岂乏忠义心，举世少见知。事至日天运，理实由人基。
唐申拟古·其三
作者：李长霞
朝代：清

东城高且长，飞楼与云霁。中有彼姝子，被服罗裳衣。容华世莫睹，上与仙人期。下者不敢仰，恐为祸所基。妙语闻九天，邈不可似思。可化油油云，下泽苍与黎。
唐申拟古·其二
作者：李长霞
朝代：清

回车驾言迈，日夕望五原。郁郁茂陵树，目极但寒烟。汉武本雄才，远略思拓边。西服夜郎郡，北靖祈连山。羽书不近塞，何由达甘泉。晚世弛纲纪，和虏在偷安。寡义安知舅，饰懦藉仁言。留此青冢草，愧彼汉臣颜。
唐申拟古·其四
作者：李长霞
朝代：清

客从远方来，云是江汉民。流氛遍南土，家室无完存。大将日高宴，而以捷书闻。可怜七萃士，涣然若浮云。远近事剽掠，安辨寇与军。好乱岂天性，贼众多饥人。
回西村
作者：李长霞
朝代：清

西山远翠生春烟，南溪新涨明沧涟。斑斑红杏雨生晕，袅袅绿杨风可怜。将军驰檄蓟门道，客子寄书漳水边。年来离乱逢春色，又向晴波感逝川。
围城中作
作者：李长霞
朝代：清

援绝孤城小，秋高雁不过。苍生今若此，守土竟如何。鼙鼓深宵近，烽烟夕照多。当途有上策，几月息横戈。
孔淑人诗
作者：李长霞
朝代：清

凤鸟有灵匹，芝兰有灵根。有女欢薄祜，少小失二人。阿弟方弱龄，茕茕寡友昆。十年贞不字，抚弟多苦辛。诗书夙所好，礼仪夙所敦。馀事擅写生，妙笔追天真。高行人所羡，媒妁来殷勤。云有赞皇令，蒯氏为清门。遂缔百年好，鸣凤托高冈。玉帛安及时，佳耦世无双。结䙰行有日，群寇来抢攘。蒯侯恤民事，率众巡所疆。猝然与贼遇，万骑精且强。合围桑落镇，众寡莫相当。天狼不可射，威弧不可张。嗟哉忠义土，身死为国殇。佳运叹何迟，厄运来何促。忽闻消息来，心摧莫能哭。女子谓阿弟，我生亦何艰。二人谁则无，父母早见捐。伉俪谁则无，未嫁失所天。我命实不犹，皇灵无私恩。岂不重一死，身殉义得全。一日饥不食，二日饥不餐。光光烈女子，冥冥向重泉。合葬蒯氏茔，遂彼同穴言。高义世所重，有司以上闻。明明皇帝制，曰赠为淑人。借问淑人谁，宣圣之裔孙。
宿山驿闻雨
作者：李长霞
朝代：清

言投山驿宿，岩壑暮阴重。径僻穿芳草，门閒闭乱松。疏镫深夜雨，倚枕隔溪钟。明日下山路，云迷处处峰。
寄六妹
作者：李长霞
朝代：清

长夜何漫漫，月照室南端。别离未云几，桂树生秋寒。西风夜来度，凉绕庭前树。蕊蕊叶底花，团团叶上露。花开不相见，花落隔乡县。出户独徬徨，花前月如练。月色迥然秋，相望不胜愁。朝为山中水，日暮出山流。流波无回澜，夏来若循环。愿言缄此辞，寄彼凌风翰。
寄姚少夫人
作者：李长霞
朝代：清

闽峤七千里，烽烟十二秋。不知明镜里，也有雪盈头。
寒食作呈佩韦夫子
作者：李长霞
朝代：清

春色为谁来，绿遍西原草。念我时艰虞，反伤春色好。天地方甲兵，沈忧催人老。莫挽西江水，辙鱼同枯槁。缅思先舅姑，悲来心如捣。富贵不及养，荣名安足宝。况我沈沦土，流离更远道。麦饭奠不时，墓门复谁扫。伤心首丘意，华发悲年早。愿利幽人贞，敬身以承考。区区小草心，永言伤怀抱。
寒食寄吉侯弟
作者：李长霞
朝代：清

肠断墓门道，青青小草春。死生皆作客，去住各因人。徒有皋鱼泣，空怜季路贫。客途今日梦，应阻大河滨。
寒食接父书
作者：李长霞
朝代：清

久别怀儿女，谁从问起居。难将为客意，尽此数行书。令节他乡感，穷愁鬓发疏。介根城下路，未许赋归欤。
对雨
作者：李长霞
朝代：清

终日凄凄雨，连朝漠漠阴。低花沾宿蝶，高树湿巢禽。萧瑟初寒意，凄其望远心。春秋倏易序，岁月太骎骎。春日辞乡国，秋风感客襟。愁颜蟢子破，诗句女儿吟。罗扇閒捐雪，甘瓜罢剖金。庭前芳草色，一雨绿偏深。一雨将无极，空堂更寂寥。野云低黯黯，庭竹晚潇潇。紫气仙台近，青山海国遥。沈吟思往事，魂断不堪招。往事知何许，分明一梦真。未亡怜弱女，永殁痛慈亲。垂老家偏索，馀生业更贫。相依惟弟妹，此别更伤神。弟妹皆分散，同居此愿违。少孤长作客，远嫁苦思归。露柳垂仙佩，风花学舞衣。昔年吟赏地，回首倍依依。回首西村舍，遥怀少子居。三秋曾远别，两载喜随予。晚景谁相慰，多愁望尔书。思归归不得，惆怅复何如。惆怅归无计，他乡苦滞留。家山频入梦，老病怯迎秋。饥雀依檐宿，低萤入户流。吟诗烧短烛，风雨下帘钩。
对雨·其一
作者：李长霞
朝代：清

终日凄凄雨，连朝漠漠阴。低花沾宿蝶，高树湿巢禽。萧瑟初寒意，凄其望远心。春秋倏易序，岁月太骎骎。
对雨·其七
作者：李长霞
朝代：清

惆怅归无计，他乡苦滞留。家山频入梦，老病怯迎秋。饥雀依檐宿，低萤入户流。吟诗烧短烛，风雨下帘钩。
对雨·其三
作者：李长霞
朝代：清

一雨将无极，空堂更寂寥。野云低黯黯，庭竹晚潇潇。紫气仙台近，青山海国遥。沈吟思往事，魂断不堪招。
对雨·其二
作者：李长霞
朝代：清

春日辞乡国，秋风感客襟。愁颜蟢子破，诗句女儿吟。罗扇閒捐雪，甘瓜罢剖金。庭前芳草色，一雨绿偏深。
对雨·其五
作者：李长霞
朝代：清

弟妹皆分散，同居此愿违。少孤长作客，远嫁苦思归。露柳垂仙佩，风花学舞衣。昔年吟赏地，回首倍依依。
对雨·其六
作者：李长霞
朝代：清

回首西村舍，遥怀少子居。三秋曾远别，两载喜随予。晚景谁相慰，多愁望尔书。思归归不得，惆怅复何如。
对雨·其四
作者：李长霞
朝代：清

往事知何许，分明一梦真。未亡怜弱女，永殁痛慈亲。垂老家偏索，馀生业更贫。相依惟弟妹，此别更伤神。
忆巢燕
作者：李长霞
朝代：清

旧垒已无地，归时敢望归。空馀将子意，难傍故檐飞。天地还春色，兵戈未息机。余怀不可遣，为尔一沾衣。
忆昔篇
作者：李长霞
朝代：清

忆昔别家时，时秋月维九。仆人严驾俟，欲住安能久。弱弟牵我衣，阿母执予手。汝行勿怆神，努力奉姑舅。谦以睦六亲，劳以事井臼。以此慰我怀，戚戚将何有。含涕拜慈亲，敢使慈言负。欲忍更失声，寸心靡所守。出门赴征轩，和铃声相叩。我车已改阡，我母犹门首。顾此两心摧，吞声恧自咎。朝出稷下门，寒郊罢耕耦。暮宿淄水滨，茅店依衰柳。子女互啼饥，解囊陈芳糗。剪烛暗虫飞，拂榻惊鼠走。辗转永夜深，惝恍离心疚。回思倚闾情，音容宛在右。耿耿月照梁，肃肃风吹牖。喔喔鸡号晨，灿灿星回斗。旅思动苍茫，晨光辨陇阜。去去勿复辞，忧绪何纷纠。
感怀
作者：李长霞
朝代：清

故乡几千里，望远临高楼。徘徊将何见，苍然江汉秋。楚山远无极，楚水天际流。微茫大岘影，窈窕鹦鹉洲。芳草将欲歇，寒皋色正愁。驰晖无缓景，久客生百忧。滔滔长江水，迢迢东海头。
戒子诗
作者：李长霞
朝代：清

羲和无返辔，昔贤惜分阴。念尔流离子，少小值苦辛。荒废惜往昔，僶俯慎在今。姱修苟不力，老大倏相寻。乾行贵不息，纤条成修林。海气绚蜃采，楼阁生虚空。鲛人不可处，幻灭随天风。实道由践履，力至性乃充。誉广必毁至，名高慎悔从。凤鸟无灵德，文章叹华虫。缅矣西江水，枯辙不获滋。大哉魏王瓠，坚重不可持。行远升自迩，一篑成丕基。黄澒烂明镜，轻尘淄素衣。小善小过言，三复诚可师。大哉魏王瓠，坚重不可持。微矣骊龙珠，光耀世所希。古人执一经，专精乃不移。明两归一照，吹万成咸荑。射鸿慎物迁，亡羊感路歧。
戒子诗·其一
作者：李长霞
朝代：清

羲和无返辔，昔贤惜分阴。念尔流离子，少小值苦辛。荒废惜往昔，僶俯慎在今。姱修苟不力，老大倏相寻。乾行贵不息，纤条成修林。
戒子诗·其三
作者：李长霞
朝代：清

缅矣西江水，枯辙不获滋。大哉魏王瓠，坚重不可持。行远升自迩，一篑成丕基。黄澒烂明镜，轻尘淄素衣。小善小过言，三复诚可师。
戒子诗·其二
作者：李长霞
朝代：清

海气绚蜃采，楼阁生虚空。鲛人不可处，幻灭随天风。实道由践履，力至性乃充。誉广必毁至，名高慎悔从。凤鸟无灵德，文章叹华虫。
戒子诗·其四
作者：李长霞
朝代：清

大哉魏王瓠，坚重不可持。微矣骊龙珠，光耀世所希。古人执一经，专精乃不移。明两归一照，吹万成咸荑。射鸿慎物迁，亡羊感路歧。
战城南
作者：李长霞
朝代：清

战城南，城南鄙，健儿追北，日暝不止。几年骑马破残贼，闻说将军今日死。青磷照野骷髅语，应是当时旧部伍。将军战死未归骨，谁宴军门擂大鼓。
房山道中
作者：李长霞
朝代：清

巉绝房山路，群峦一望收。石崖垂草细，春涧带花流。风雨荒陵古，丹青野寺幽。由来天设险，屏障近皇州。
拟古
作者：李长霞
朝代：清

篱花焕异彩，畹兰吐幽香。鶗鴂尔何物，啼之使不芳。好生本天德，汝何反其常。凤凰不尔顾，罻罗不尔张。我欲避之去，怨彼何无梁。不忍闻其声，掩耳以心伤。丹桂气辛香，其下无蕃草。至美伏杀机，造物非颠倒。羽士服黄精，颜色常美好。不弃小草用，遂使永寿考。昔圣讯刍荛，侧陋多遗老。洋洋万顷波，扰之不能浑。游泳涵众有，安辨介与鳞。湛湛九霄露，为泽一何均。荟蔚茂万木，安识松与榛。明察非令德，至人灭见闻。所以古圣哲，无为风自醇。富贵移本性，贫贱何励身。世人多所欲，徇之失天真。五月有披裘，季子称其人。华歆渝素守，管、邴耻为群。苟去与苟得，其重若千钧。
拟古·其一
作者：李长霞
朝代：清

篱花焕异彩，畹兰吐幽香。鶗鴂尔何物，啼之使不芳。好生本天德，汝何反其常。凤凰不尔顾，罻罗不尔张。我欲避之去，怨彼何无梁。不忍闻其声，掩耳以心伤。
拟古·其三
作者：李长霞
朝代：清

洋洋万顷波，扰之不能浑。游泳涵众有，安辨介与鳞。湛湛九霄露，为泽一何均。荟蔚茂万木，安识松与榛。明察非令德，至人灭见闻。所以古圣哲，无为风自醇。
拟古·其二
作者：李长霞
朝代：清

丹桂气辛香，其下无蕃草。至美伏杀机，造物非颠倒。羽士服黄精，颜色常美好。不弃小草用，遂使永寿考。昔圣讯刍荛，侧陋多遗老。
拟古·其四
作者：李长霞
朝代：清

富贵移本性，贫贱何励身。世人多所欲，徇之失天真。五月有披裘，季子称其人。华歆渝素守，管、邴耻为群。苟去与苟得，其重若千钧。
拟塞下曲
作者：李长霞
朝代：清

閒写家书付六亲，纵为部曲亦王臣。生成热血消霜雪，不用寒衣寄远人。自浇雪水洗刀瘢，昨日龙堆接战还。闻说前山骄虏在，更无归梦度榆关。北风吹雪下卢龙，寒入征衣冻几重。尚有君恩酬未尽，家书纵到不开封。《铙歌》唱彻海风秋，收取关山五十州。终古烽烟不近塞，功成何必尽封侯。
拟塞下曲·其一
作者：李长霞
朝代：清

閒写家书付六亲，纵为部曲亦王臣。生成热血消霜雪，不用寒衣寄远人。
拟塞下曲·其三
作者：李长霞
朝代：清

北风吹雪下卢龙，寒入征衣冻几重。尚有君恩酬未尽，家书纵到不开封。
拟塞下曲·其二
作者：李长霞
朝代：清

自浇雪水洗刀瘢，昨日龙堆接战还。闻说前山骄虏在，更无归梦度榆关。
拟塞下曲·其四
作者：李长霞
朝代：清

《铙歌》唱彻海风秋，收取关山五十州。终古烽烟不近塞，功成何必尽封侯。
拟陈思王仙人篇
作者：李长霞
朝代：清

至人乘化游，托迹在元冲。整驾紫濛野，迈迹过崆峒。云气交神衢，扶辖来天风。八龙何婉婉，蹑景无遗踪。紫房深窈窕，绛阙渺瞳昽。仙人多俦侣，来往骖轻鸿。素节莅金母，青裙来玉童。宓妃拂瑶瑟，青女叩清钟。张乐列丹台，灵奏声骇空。大明讵显晦，羲娥互西东。俯首望尘寰，天路谁能通。培塿见五岳，馀视空濛濛。回车指帝乡，朝谒登紫宫。注名石室内，延龄寿无穷。
拟魏文帝公宴
作者：李长霞
朝代：清

日暮游西园，逍遥曲池旁。好风有馀善，灵卉敷时芳。扶疏珍木阴，嘉鸟傍巢翔。奔星流清汉，华月生精光。朋从协时豫，美酒溢金觞。结欢虽在迩，鸣俦多遐方。终此金兰契，久要不可忘。
拟鲍明远车武吟
作者：李长霞
朝代：清

男儿贵用世，仗剑行从军。割恩辞父母，飞旆出关门。暗谷履霜雪，危峰蹑烟云。斧冰汲朝饮，期程不遑温。饥乌啄白骨，空碛飞青磷。回首望汉关，腾沙昼恒昏。岂不怀乡县，冀邀明主恩。百战摧杂虏，九死馀一身。耿介成罪辜，功绩委埃尘。薄劳无特达，忱素将谁陈。归来守贫贱，愿侪麋鹿群。金、张藉旧业，卫、霍为近臣。封侯良有道，岂必树功勋。
捣衣诗
作者：李长霞
朝代：清

朝槿谢朱荣，晚兰辞秋馥。燠往愒晷长，寒来惜景促。虚櫩栖馀景，苔阶结残绿。佳人拭清砧，鸣机罢夕柚。凄籁答繁声，哀蛩伴幽独。燮燮回飙度，历历馀音属。敢畏露气寒，霜威边地速。敢畏力不任，道远难频复。戚戚感离心，肃肃怜宵躅。萦情理纨素，含凄对明烛。不识后时颜，犹裁别时服。
旅行杂诗
作者：李长霞
朝代：清

疏柳隐孤村，颓阳下烟岭。结屋背巉岩，列槿临清泠。远圃散黄华，新蒲擢紫颖。馀晖照平畴，高下禾黍影。对此羡幽栖，何事慕华省。驱车牛山麓，枯蓬卷黄埃。山寒春草短，风急苍松哀。中有齐王墓，蔽亏任蒿莱。饥乌鸣其颠，野鼠穴其隈。白骨安识此，人生多所怀。去去莫复顾，重顾令心摧。昨发于陵城，今过伏生里。荒陇春不耕，残碑断犹峙。饥兔走陂陀，惊鼠缘松杞。缅怀祖龙时，生也为博士。焚书识先机，遁迹归桑梓。却徵甘草莱，传经赖女子。衰贱固云然，渝节亦所耻。鄙哉叔孙生，朝仪媚君旨。
旅行杂诗·其一
作者：李长霞
朝代：清

疏柳隐孤村，颓阳下烟岭。结屋背巉岩，列槿临清泠。远圃散黄华，新蒲擢紫颖。馀晖照平畴，高下禾黍影。对此羡幽栖，何事慕华省。
旅行杂诗·其三
作者：李长霞
朝代：清

昨发于陵城，今过伏生里。荒陇春不耕，残碑断犹峙。饥兔走陂陀，惊鼠缘松杞。缅怀祖龙时，生也为博士。焚书识先机，遁迹归桑梓。却徵甘草莱，传经赖女子。衰贱固云然，渝节亦所耻。鄙哉叔孙生，朝仪媚君旨。
旅行杂诗·其二
作者：李长霞
朝代：清

驱车牛山麓，枯蓬卷黄埃。山寒春草短，风急苍松哀。中有齐王墓，蔽亏任蒿莱。饥乌鸣其颠，野鼠穴其隈。白骨安识此，人生多所怀。去去莫复顾，重顾令心摧。
春日忆少子劭忞
作者：李长霞
朝代：清

雨气绯桃重，苔痕石砌幽。青春怜尔远，白发对花愁。消息传戎马，关山念阻修。双鱼应有寄，漳水日东流。
春日思家
作者：李长霞
朝代：清

閒阶生众绿，幽草媚晴晖。蝶逐落花起，燕衔残絮飞。繁愁因梦重，久别羡人归。蓟北迢迢望，泉源愿久违。
晚至云河驿
作者：李长霞
朝代：清

路照寒星出，人家尽枕河。水田归雁下，烟草暗虫多。屋矮藏镫火，篱残补茑萝。劳劳远行者，数问夜如何。
末夏月夜迷怀
作者：李长霞
朝代：清

亮月丽高隅，澄辉盈遥目。霁景敛夕霏，回飙薄乔木。凄籁纷递兴，繁星灿相属。朱明倏欲移，万象迎秋肃。即景娱新晷，悼旧思往躅。斧藻懔前修，迨时以自勖。
村居
作者：李长霞
朝代：清

一雨收残暑，乡思又及秋。初寒多在竹，小梦亦生愁。叶老虫丝卷，苔明蜗篆留。村居近三载，归计未能筹。
江行望岸上诸山
作者：李长霞
朝代：清

长江趋东南，连山峙其外。平流淡无姿，群有静含态。青岑生白云，苍衣约皓带。荟蔚蔽崟崎，青葱翳松桧。安得一攀跻，令我访胜概。搴林摘瑶英，倚石窥寒濑。幽境不可寻，长风催行迈。回首望众山，苍苍但烟霭。
汴梁城外作
作者：李长霞
朝代：清

逶迟车马倦，近郭日初曛。古庙沙扶碣，危城塔入云。地平河势阔，风远市声闻。好忆湖山路，烟岚翠不分。
泊兴国州城外作
作者：李长霞
朝代：清

东风原隰绿，迢递接关河。芳草故乡远，斜阳积水多。楚山春晼晚，客路岁蹉跎。十载犹浮梗，西园忆薜萝。
湖山泺道中
作者：李长霞
朝代：清

车马逶迟湖水浔，湖光空翠晓阴阴。村烟一带柳丝重，岚气四围春雨深。依旧青山留客梦，漫教黄鸟唤愁心。结茅抱瓮曾题句，回首前尘感不禁。
看桃花
作者：李长霞
朝代：清

村南村北桃作花，绿芜尽处明春霞。我来看时雨初歇，野烟淡淡花未遮。侧蕊傍花纷婀娜，长枝短干交横斜。南者盛开北者蕊，一株气候閒有差。似留馀美戒先尽，含采不复相矜夸。我因避乱去乡邑，花时怅望归路遐。他乡春色忽烂缦，故园花好将焉加。符山之峰出花外，石骨皴绿无土沙。点染纵无灼灼华，此邦已觉清且嘉。况有武陵在人世，有田可卖吾将家。
秋夕
作者：李长霞
朝代：清

开帘眺夕景，寥天气清澈。广宇生夕凉，虚牖来华月。暗虫傍砌吟，明？就烟灭。垂露秋柔条，迅商赴丛樾。睇目尽幽遐，倾耳聆清越。适己物焉违，虑淡情罕阙。胡不秘精魂，营营为谁竭。
秋夕
作者：李长霞
朝代：清
体裁：古风

开帘眺夕景，寥天气清澈。广宇生夕凉，虚牖来华月。暗虫傍砌吟，明�就烟灭。垂露秋柔条，迅商赴丛樾。睇目尽幽遐，倾耳聆清越。适己物焉违，虑淡情罕阙。胡不秘精魂，营营为谁竭。
秋夜
作者：李长霞
朝代：清

寂寂虫吟砌，策策叶鸣枝。房栊凄以静，下帘还掩扉。镫火出檐隙，宿鸟忽惊飞。人物胡相扰，灭烛息光辉。寒雨滴长夜，凄风入轻帷。忧戚相倚伏，衰疾自追随。居室各千里，含愁将诉谁。薄祜由天赋，多艰岂人为。何用得所遣，委命复奚疑。
秋怀
作者：李长霞
朝代：清

乔木振天风，落叶依衰草。高下势云殊，同此秋枯槁。贵为多物营，贱与沈忧老。不见南山石，亡知得寿考。
秋感
作者：李长霞
朝代：清

高梧下寒叶，虚阶静有声。出户独徬徨，流飔绕前楹。履霜不自警，寒衣何由成。知风鸟背巢，随阳雁南征。微物亦何识，先时知所营。豫来虑易怯，愁至疾若并。苍然眺远色，秋气伤人情。
章丘驿寄弟妇及八妹
作者：李长霞
朝代：清

处处新黄上柳条，故园东望路迢迢。老来诗句愁中得，梦里山村觉后遥。暮雨云生长白树，春风人过绣江桥。禁烟明日逢寒食，念尔深闺倍寂寥。
胶莱道中
作者：李长霞
朝代：清

停车向古道，乱树冷斜曛。落叶欲迷径，远钟多在云。溪流经雨急，山色对烟分。回首乡关近，令予愁绪纷。
莘县途次
作者：李长霞
朝代：清

客路过莘野，孤村落日低。荒田多白卤，矮屋尽黄泥。饥下呼群雀，寒栖上距鸡。萧条民业少，生计悯苍黎。
西原谒墓归
作者：李长霞
朝代：清

稼尽原隰空，木脱山容近。绵亘暮岭长，断续寒流引。寸莽竭穷樵，槁壤连修畛。白日隐寒云，哀商正凄紧。玄冥逼凛秋，急景催时迅。四序自有常，三寿谁能准。来息自劳劳，往消怜泯泯。景物怅萧条，人事劳坎壈。鲜知成独复，多方谢众敏。日夕掩柴关，清琴理瑶轸。
西园即景
作者：李长霞
朝代：清

老树邀寒色，空烟淡夕晖。鸣风秋叶急，垂架晚瓜稀。花暖蝶为幄，苔寒石作衣。萧然怜景暮，络纬促鸣机。
赴楚途中作
作者：李长霞
朝代：清

南辕无北辙，白首越乡县。往岁去青齐，今兹辞梁汴。汝水涉迢遥，楚山眺葱茜。林葩耀蜀锦，隰烟浮吴练。杜若长春洲，鸲鹆下芳甸。来巢事亦微，鲁史徵昔谚。物性靡迁移，人情悦安晏。往岁莅金豕，乾坤方转战。宛洛有戍兵，海岱时传箭。二纪疮痍消，十载忧患荐。譬彼辞根蓬，当兹九秋转。俯仰感多难，忧来谁能遗。
赴潍县
作者：李长霞
朝代：清

昨发胶水涘，遥遥去黔陬。村落少人烟，天寒路途修。板扉当昼闭，馀烬痕尚留。两三老寡妻，相语双涕流。往春殖二麦，贼众来南州。麦田为战场，麦苗饲马牛。无麦犹尚可，秋复遇虔刘。少壮为贼役，老弱死道周。有魂不可招，无骨将安收。官死有馀荣，令名垂千秋。兵死有厚恤，皇恩一何优。惟此农民死，灭若浮水沤。下有子冲幼，上有母白头。业失未能复，官赋未能休。死者长已矣，生者恒殷忧。
车遥遥篇
作者：李长霞
朝代：清

车遥遥，去乡国。心摇摇，忘南北。车轮方，行客伤。车轮转，故乡远。行止难，客自怜。
辛酉纪事一百韵
作者：李长霞
朝代：清

开春贼东窜，避乱事远出。秋来复北行，烽火起仓卒。呼号闻比邻，怆惶出闺闼。女弱涕涟洏，姑老色惴慄。大儿前挽车，小儿后提挈。暮出东郭门，秋潦多乱辙。月暗影昽昽，路昏行蹩蹩。我随车徒行，十步再蹉跎。野田忽高低，陟降弗遑歇。前至海上村，镫火闪蓬筚。寄迹葭莩亲，妇子共一室。新谷荐黄粱，蕃羹杂薇蕨。栖息虽云安，中夜常惊怵。诘旦赴海壖，海气尚郁勃。扬帆事遐征，天风吹萧瑟。岛屿影浮枕，波涛声荡潏。渺然感人生，一栗寄溟渤。三五蟾兔盈，澄辉何皎洁。鱼龙动混茫，星斗垂寥阔。我本怀百忧，反因异境发。回首望邑城，迢递火光彻。舍宇恐摧颓，松楸或斩伐。况闻海防军，昨日新战没。矫矫王将军，力能贯七札。矢绝无继兵，父子同一烈。昂昂陈义士，十荡还十决。战胜众人依，战死谁收骨。贼势遂日横，所在逞豕突。沿海事焚劫，杀戮到岩窟。越旬闻贼行，归帆顿飘瞥。来时之所经，廛市半丘垤。迟迟造里闾，女仆迎门闑。伯氏先我还，亲戚问存殁。敝庐幸复存，敢怨多遗失。尘釜事浣涤，敝簟重振拂。次第理琴书，殷勤整卷帙。人劳乐苟安，时危易为悦。远近传虚警，消息时恍惚。何方为乐土，欲去还中辍。群丑复北旋，倏忽势莫遏。扶掖入邑城，历险嗟更迭。托迹向黉宫，广厦一毡设。遥望见焚烧，烟焰生林末，风逐怒熛飞，霄炽秋云热。哀哉胶东民，惨比他邑别。刺史本神明，缙绅多贤哲。仁厚戒征诛，守成贵密勿。夫子事登陴，长子随行列。潴不汲污池，湿薪斫丛樾。永日不再炊，深秋无重褐。阿姑时叹息，老病怀惊怛。小女畏贼来，枕席亦杌隉。强欢欲相慰，反使泣呜咽。但云贼当去，贼去当全活。蓄惊意怲怲，含忧心惙惙。再见蟾兔盈，严霜木叶脱。有时闻贼行，或言远搜括。比日断烽烟，寥天气清澈。欲出复迟疑，贼谋恐诡谲。三旬始出城，惝恍异天日。瓦砾塞通衢，连甍百无一。回风吹血腥，当途馀杀越。空巷行萧条，败壁立突兀。残烬拥颓垣，故居认仿佛。去去将安之，摧残到瓜葛。幸有宗人舍，暂留仅容膝。三秋倏以迈，天寒气栗冽。三见蟾兔盈，时维冬十月。昊天胡不惠，大戾弗我恤。慈姑病缠绵，弥留竟永绝。乱馀遘闵凶，谁云理无阙。哀哀视君子，麻衣泪凝血。渐止涕纵横，莫使回肠结。阿姑暂浮厝，黄泉未定穴。当思昔贤言，毁不使性灭。衔恤更晨昏，荐瘥时未竭。厄运伤不已，含戚视琐屑。维时方荐臻，余复罹疚疾。次染及儿女，呻吟杂喧聒。冷灶静无烟，敝衾寒如铁。顾瞻使心伤，涕零无复啜。汝辈行当痊，予疾恐成诀。嘱女莫娇痴，嘱男勿怠逸。怠逸成荒废，娇痴遭瞋喝。夫子相慰言，汝言何不达。人生天所命，胡为伤情切。先事而绸缪，为计良亦拙。所遇在辀张，且与同饥渴。闻此感予心，忧怀勉为豁。时序自有常，阳和回穷节。女病渐加餐，男愈行蹩躠。予疾亦云疗，扶杖犹颠蹶。隆冬肃寒威，气严手指裂。壁隙鸣风飙，窗阴积霜雪。艰难寄居情，人事安能说。矧乃沂水阳，游骑尚突轶。遥闻古潍州，战士多人杰。分抄不及境，贼气为之夺。束装思北上，流离犹未毕。何日息疮痍，上将临节钺。解此下民忧，济时望稷契。
辛酉纪事一百韵
作者：李长霞
朝代：清
体裁：古风

开春贼东窜，避乱事远出。秋来复北行，烽火起仓卒。呼号闻比邻，怆惶出闺闼。女弱涕涟洏，姑老色惴慄。大儿前挽车，小儿后提挈。暮出东郭门，秋潦多乱辙。月暗影昽昽，路昏行蹩蹩。我随车徒行，十步再蹉跎。野田忽高低，陟降弗遑歇。前至海上村，镫火闪蓬荜。寄迹葭莩亲，妇子共一室。新谷荐黄粱，蕃羹杂薇蕨。栖息虽云安，中夜常惊怵。诘旦赴海壖，海气尚郁勃。扬帆事遐征，天风吹萧瑟。岛屿影浮枕，波涛声荡潏。渺然感人生，一栗寄溟渤。三五蟾兔盈，澄辉何皎洁。鱼龙动混茫，星斗垂寥阔。我本怀百忧，反因异境发。回首望邑城，迢递火光彻。舍宇恐摧颓，松楸或斩伐。况闻海防军，昨日新战没。矫矫王将军，力能贯七札。矢绝无继兵，父子同一烈。昂昂陈义士，十荡还十决。战胜众人依，战死谁收骨。贼势遂日横，所在逞豕突。沿海事焚劫，杀戮到岩窟。越旬闻贼行，归帆顿飘瞥。来时之所经，廛市半丘垤。迟迟造里闾，女仆迎门闑。伯氏先我还，亲戚问存殁。敝庐幸复存，敢怨多遗失。尘釜事浣涤，敝簟重振拂。次第理琴书，殷勤整卷帙。人劳乐苟安，时危易为悦。远近传虚警，消息时恍惚。何方为乐土，欲去还中辍。群丑复北旋，倏忽势莫遏。扶掖入邑城，历险嗟更迭。托迹向黉宫，广厦一毡设。遥望见焚烧，烟焰生林末，风逐怒熛飞，霄炽秋云热。哀哉胶东民，惨比他邑别。刺史本神明，缙绅多贤哲。仁厚戒征诛，守成贵密勿。夫子事登陴，长子随行列。潴不汲污池，湿薪斫丛樾。永日不再炊，深秋无重褐。阿姑时叹息，老病怀惊怛。小女畏贼来，枕席亦杌隉。强欢欲相慰，反使泣呜咽。但云贼当去，贼去当全活。蓄惊意怲怲，含忧心惙惙。再见蟾兔盈，严霜木叶脱。有时闻贼行，或言远搜括。比日断烽烟，寥天气清澈。欲出复迟疑，贼谋恐诡谲。三旬始出城，惝恍异天日。瓦砾塞通衢，连甍百无一。回风吹血腥，当途馀杀越。空巷行萧条，败壁立突兀。残烬拥颓垣，故居认仿佛。去去将安之，摧残到瓜葛。幸有宗人舍，暂留仅容膝。三秋倏以迈，天寒气栗冽。三见蟾兔盈，时维冬十月。昊天胡不惠，大戾弗我恤。慈姑病缠绵，弥留竟永绝。乱馀遘闵凶，谁云理无阙。哀哀视君子，麻衣泪凝血。渐止涕纵横，莫使回肠结。阿姑暂浮厝，黄泉未定穴。当思昔贤言，毁不使性灭。衔恤更晨昏，荐瘥时未竭。厄运伤不已，含戚视琐屑。维时方荐臻，余复罹疚疾。次染及儿女，呻吟杂喧聒。冷灶静无烟，敝衾寒如铁。顾瞻使心伤，涕零无复啜。汝辈行当痊，予疾恐成诀。嘱女莫娇痴，嘱男勿怠逸。怠逸成荒废，娇痴遭瞋喝。夫子相慰言，汝言何不达。人生天所命，胡为伤情切。先事而绸缪，为计良亦拙。所遇在辀张，且与同饥渴。闻此感予心，忧怀勉为豁。时序自有常，阳和回穷节。女病渐加餐，男愈行蹩躠。予疾亦云疗，扶杖犹颠蹶。隆冬肃寒威，气严手指裂。壁隙鸣风飙，窗阴积霜雪。艰难寄居情，人事安能说。矧乃沂水阳，游骑尚突轶。遥闻古潍州，战士多人杰。分抄不及境，贼气为之夺。束装思北上，流离犹未毕。何日息疮痍，上将临节钺。解此下民忧，济时望稷契。
返西村旧舍
作者：李长霞
朝代：清

三载西村舍，重归感我思。到门疑有母，如梦忆来时。雪释苔生屋，春寒柳未丝。庭前旧乌雀，还上向檐枝。
述事五百字寄吉侯弟
作者：李长霞
朝代：清

盗贼生东海，玑衡指北躔。巢禽初去越，胡马不归燕。潍汭侨居久，山村假舍便。慈萱欣日永，小草得春妍。布乏公孙被，床无子敬毡。围炉分宿火，和药典华钿。屡见尘中釜，频经突少烟。窗寒宵擘絮，镫灺夜陈篇。羊蔡邻居久，殷韩共地偏。水清鱼泼泼，风暖蝶娟娟。秋圃花如锦，春塘柳似绵。弟兄欢刻烛，甥舅乐分笺。得意真如许，穷愁半释焉。不为毛义檄，肯著祖生鞭。儿赋《渭阳》什，予惭屈姊贤。征篷汴水外，客路大河前。梁燕辞何易，藩羝兆已先。一从云出岫，屡冀水归泉。大耋占离昃，乔林望景延。涟如空泣血，嗟若漫呼天。宛洛迟归鞅，青齐遍控弦。一棺分旧冢，抔土寄新阡。骇兽知先步，惊禽敢后骞。围城孤似斗，假舍小如船。鼓角晨风里，旌旗落照边。将军诸道合，节度九营连。壁垒防应固，凶徒恶未悛。鼎真鱼莫脱，堤竟蚁能穿。似说擒张步，还闻遁李全。泽鸿哀未息，辙鲋涸堪怜。旧业思馀烬，新居叹坐捐。至今犹寇盗，回首忆倾颠。饭少东方来，居无许子廛。兔真嫌窟少，鸠拙怨巢迁。窄屋能容膝，荒垣仅及肩。霜黄垂户草，苔绿上阶钱。迅景催穷节，愁心畏暮年。东来书渺渺，西望意悁悁。异地留王粲，何人引服虔。近闻烽火息，望尔赋归旋。
送夫姊姚少夫人之汴
作者：李长霞
朝代：清

相看不忍别，相送转凄其。车马不相待，音书空后期。篱花秋烂缦，官道暮倭迟。珍重泉源咏，言归慰我思。离言欲诉少，握手共沾襟。以子辞家苦，伤余别母心。关河秋雁影，闺阁暮虫音。他日重回首，浊河秋更深。
送夫姊姚少夫人之汴·其一
作者：李长霞
朝代：清

相看不忍别，相送转凄其。车马不相待，音书空后期。篱花秋烂缦，官道暮倭迟。珍重泉源咏，言归慰我思。
送夫姊姚少夫人之汴·其二
作者：李长霞
朝代：清

离言欲诉少，握手共沾襟。以子辞家苦，伤余别母心。关河秋雁影，闺阁暮虫音。他日重回首，浊河秋更深。
途次齐河县过黄河
作者：李长霞
朝代：清

湛湛清济水，忽入浊河流。川渎有迁移，人事将谁尤。遥趋铁门关，南北划齐州。我非壮士怀，大波怯阳侯。舟子轻洪澜，理楫发长讴。孤舟何逦迤，危樯风飕飗。汎汎沙岸近，榜人维予舟。回首瞻岱色，浮云天际愁。俯仰念乡邑，山川阻且修。怀土亦天性，不见狐首丘。
避寇海上
作者：李长霞
朝代：清

万里沧溟一望开，二劳山色晚崔嵬。天浮积气星辰动，潮蹴长风岛屿回。币岸妖氛宵更恶，孤城画角夜偏哀。那堪戎马纵横甚，可有官军入援来。清秋诸岛气萧森，漠漠风烟接太阴。沧海东浮云似墨，孤城北望火如林。怀居忽下危时泪，卜地空馀遁世心。极目惊涛无尽处，侧身西望一沾襟。
避寇海上·其一
作者：李长霞
朝代：清

万里沧溟一望开，二劳山色晚崔嵬。天浮积气星辰动，潮蹴长风岛屿回。币岸妖氛宵更恶，孤城画角夜偏哀。那堪戎马纵横甚，可有官军入援来。
避寇海上·其二
作者：李长霞
朝代：清

清秋诸岛气萧森，漠漠风烟接太阴。沧海东浮云似墨，孤城北望火如林。怀居忽下危时泪，卜地空馀遁世心。极目惊涛无尽处，侧身西望一沾襟。
避寇海上吉侯弟殁由夏及秋闻其眷属未归旅榇难返天涯有泪伤也如何昔人云长歌可以代哭爰成七言二章·其一
作者：李长霞
朝代：清
体裁：七言律诗

春日公车指帝乡，秋风遗魄滞河阳。慈亲涕泪随年尽，游子关山入梦长。迟暮靡依怜白发，《式微》无后继青箱。楚些空有《招魂赋》，荆豫无如各一方。
重泊武昌
作者：李长霞
朝代：清

西来山色认从前，回首鸿泥意黯然。疏雨淡云寒食节，孤篷短棹汉江边。萍蓬寄迹家千里，蒿蔚馀生客十年。黄鹤楼头频怅望，汝南济北各风烟。
锦秋湖
作者：李长霞
朝代：清

柳陌菱塘路欲迷，荷花荷叶与人齐。舟横野岸偎芳草，水拥寒沙上废堤。
雪后
作者：李长霞
朝代：清

目极川原阔，登楼时倚栏。高风一雁远，晴雪万家寒。景短残年逼，时荒善政难。流离怜老弱，辽海路漫漫。
高密城下寄姚少夫人
作者：李长霞
朝代：清

乱树平沙望渺茫，介根回首海云苍。城头一曲娥眉月，照到离人更断肠。
黄陂道中作
作者：李长霞
朝代：清

穷纪辞乡县，客迹随蓬飘。往岁河阳旅，今即楚路遥。宿雨绿崖谷，阳春秀时苗。朱樱耀翠巘，碧藓绚丹椒。逼侧山际路，飕飗涧底飙。旁行近崖崿，上陟逾岧峣。寥泬见千里，虹洞两仪辽。海岱崇且广，驰目不可邀。丹霞承夕景，寒烟幂远皋。晼晚崦嵫日，时往孰能要。大化赋众有，物理任长消。营魂不自慰，颓阳岂重朝。持明有穷照，毕烛乃馀膏。理为窒者达，忾叹付长谣。
柑子
作者：李阊权
朝代：清

千头初见一林青，传说繁霜下洞庭。色变金衣偏灿烂，香浮朱实倍晶荧。才披露叶儿童喜，试嚼琼浆齿颊馨。就里何曾藏败絮，滑稽游戏不须听。
会稽县署联
作者：李阶孙
朝代：清
体裁：联

传舍官衙，敢谓我五日京兆；小桥流水，留此中一片生机。
周子祠联
作者：李隆萼
朝代：清
体裁：联

一太极图开道统；两程夫子出门墙。
挽张之洞联
作者：李隽
朝代：清
体裁：联

中学合西学兼营，数千年国粹犹存，经济不输曾太傅；保土与辟土并重，四万里皇图永固，勋名直迈左文襄。
寄怀朱标谢
作者：李集
朝代：清

尚忆鸳湖棹，枫林得共游。如何一樽酒，翻作百端忧。意气亲霜剑，飘零逐水鸥。至今凉月上，梦断荻花洲。
三月三游惠山即事·其一
作者：李雍来
朝代：清
体裁：七言绝句

三月三游荡画船，龙山龙塔望依然。浮生须鬓谁如旧，载酒峰前又一年。
三月三游惠山即事·其三
作者：李雍来
朝代：清
体裁：七言绝句

河塘杨柳绿阴肥，一带清光罨翠扉。影倒波心流不去，浓烟恋住美人衣。
三月三游惠山即事·其二
作者：李雍来
朝代：清
体裁：七言绝句

水到春深绿似油，青娥载入牡丹头。板桥转去垂杨里，岚翠溪云荡上楼。
三月三游惠山即事·其五
作者：李雍来
朝代：清
体裁：七言绝句

人喧谁识旧山容，杰阁层台翠里重。缕缕香烟飘石角，经声礼上大茅峰。
三月三游惠山即事·其六
作者：李雍来
朝代：清
体裁：七言绝句

溪山宜雨复宜晴，第一楼前晚景明。送断归舟无限柳，丝丝都绾别离情。
三月三游惠山即事·其四
作者：李雍来
朝代：清
体裁：七言绝句

香花桥好夹层楼，尽拥红云在上头。引住游郎齐缓步，春情摇荡水难流。
下军嶂寻成心寺龙潭
作者：李雍来
朝代：清
体裁：古风

度岭探幽谷，斗下生惊怖。齐等支断坂，倾崖踞危路。径转途屡迷，山僧空外呼。回环入瓮底，藓滑无坦步。一线窥天青，过午疑日暮。疏磬出香林，葱郁婆罗树。神灵潜深渊，虚气成云雾。涎沫乱喷洒，奔流破石柱。惊起苍龙子，雷霆挟风雨。四野冥濛濛，夜半忽飞去。
下龙岭憩石门听霁峰吹笛
作者：李雍来
朝代：清
体裁：五言律诗

鳌背摘芙蓉，翻身落翠浓。豪情携铁笛，吹响石门松。草长荒樵径，云归敛夕容。曲终空万籁，暝色遍诸峰。
与一峰玉亭话管社旧游·其一
作者：李雍来
朝代：清
体裁：七言律诗

凿破青山拥翠吟，十年兰棹屡招寻。洞穿湖底容天仄，阁构云颠裂石深。晴鸟啼春喧竹径，夜箫吹月响梅林。怜今共作飘离客，尚友堂中谁抱琴。
与一峰玉亭话管社旧游·其二
作者：李雍来
朝代：清
体裁：七言律诗

苍松翠竹郁连天，山外湖光山半泉。兰谷香消秋外雨，菱歌声散夕阳船。频添别思颜非旧，到处依人情独怜。归去何如樵采隐，长携樽酒共云眠。
与顾十五惠山小饮
作者：李雍来
朝代：清
体裁：五言律诗

家山岂易别，欲去屡登临。念友复将远，怜春如许深。酒残花未落，舟泊柳初阴。转惜飘零共，难忘此日心。
东山寺小憩
作者：李雍来
朝代：清
体裁：七言律诗

雨声新绿万峰来，尽涌苍烟护戒台。春水远吞千涧落，寺门低抱一江开。萧疏竹翠垂檐滴，零乱桐花绕径栽。扫却尘缘僧共语，敲残晚磬客迟回。
九月十四夜斧仙步月至净慧寺
作者：李雍来
朝代：清
体裁：五言律诗

秋高天宇碧，庭际露光浓。恰得故人至，去寻云外踪。穿林闲踏月，到寺忽闻钟。殿古一灯寂，烟微三径封。
书白鹤院小楼
作者：李雍来
朝代：清
体裁：五言律诗

楼跨层峰杪，泉飞绝壑低。险容丹壁竖，阴束白云栖。清啸常怀阮，幽琴复忆嵇。他年寻旧隐，谁与共攀跻。
偕邹豫章吴裛枫宿忍草庵
作者：李雍来
朝代：清
体裁：五言律诗

暝色起诸峰，迷离烟霭重。抱琴随暮鸟，拄策蹑云踪。人语一林月，僧归半夜钟。石床清梦觉，幽赖在苍松。
偕顾十五揆叙至惠山
作者：李雍来
朝代：清
体裁：五言律诗

青山看不厌，况共故人来。过午犹闻磬，先春已绽梅。岁残稀客至，酒熟尽颜开。待月清泉上，流光荡石台。
冬十一月二日嵇约之招同吴一峰张仲雅高淡庵韩景图嵇霁峰游惠山以一生好入名山游为韵分得入字
作者：李雍来
朝代：清
体裁：古风

寻山不厌频，贪奇成结习。晴空荡我怀，况与佳人集。断霞落酒杯，浮光曳兰楫。林黄远入引，峰青还相揖。宛转遂幽情，何必穷险涩。僧寺闻梵憩，涧阁穿松入。泉曲响更清，潭深影流急。会心随意吟，闲谈时共立。谁从石角来，一啸翠痕湿。归途睇渔火，微烟挂蓑笠。
出山候嵇霁峰不至还宿道院
作者：李雍来
朝代：清
体裁：古风

晓云捧我出，夕月邀我归。我心如孤鹤，静言思奋飞。飞飞念其群，途广相见稀。久住在前川，深林斜落晖。回眸望幽谷，层层裹翠微。戢翼返故栖，何由慰渴饥。
出独山泛太湖
作者：李雍来
朝代：清
体裁：古风

挂帆独山门，奔流怒一束。石劈峙丹崖，太古苔痕绿。须臾忽渺漫，前进时回瞩。迅风驱鱼龙，长空飞白鹄。船头半侧欹，涛声乱激触。水天互吐吞，烟霭屡断续。往景兴已迷，来岫净如浴。身在银汉中，浩歌弄朝旭。
初三日重至南禅偕若洲寻静荪话
作者：李雍来
朝代：清
体裁：古风

岁新人意舒，孤怀欣有托。相邀云霞友，重寻出南郭。钟磬不隔溪，径回入兰若。春风荡寒林，晴光拥高阁。香清午梵疏，塔影当檐落。老僧通妙理，深言启閟橐。我欲断尘鞅，谁与驾白鹤。
十五对月怀人
作者：李雍来
朝代：清
体裁：七言绝句

孤舟遥夜倚如何，影逐溪风荡绿波。共向天涯对圆月，离愁别泪定谁多。
历下怀鲍若洲
作者：李雍来
朝代：清
体裁：五言律诗

离忧难自写，空复理瑶琴。不有天中月，谁知别后心。关山怜独往，梦寐苦相寻。七十二泉水，思君情共深。
同杨成山泛舟至惠山
作者：李雍来
朝代：清
体裁：五言律诗

十载怜分别，兹游手共携。闲寻山屡转，不觉日初西。钟断泉声远，舟回柳影低。春莺如解意，欲去尽情啼。
听嵇霁峰弹琴
作者：李雍来
朝代：清
体裁：五言律诗

佳人理古琴，抱膝夜深听。万籁一时寂，群峰无数青。苍然松际月，相照在空亭。会有知音者，无烦感独醒。
城北晚眺
作者：李雍来
朝代：清
体裁：七言律诗

波光浩渺涌亭浮，远浦归帆夕照流。北雉俯穷荆楚树，西山横控汉江秋。萧条霸业三分尽，潦倒才人二赋留。有客凭高怀往迹，空将兴废付闲鸥。
夏杪喜凉
作者：李雍来
朝代：清
体裁：五言律诗

客带蝉声散，烟生磬响间。高斋先得月，疏树不遮山。移榻人初倦，新凉户早关。檐前河汉影，一样到溪湾。
夕
作者：李雍来
朝代：清
体裁：古风

月出峰苍然，清辉散高树。石径薄余霭，砌草明垂露。远客结遥思，山川问修路。伊人渺佳期，何处通情愫。
夕感
作者：李雍来
朝代：清
体裁：七言律诗

河淡天高望雁迟，气清露重夜何其。空余客鬓愁难尽，到处朋情惜易离。残月半床乡梦觉，薄凉孤馆草虫悲。凄风响落双梧井，泪滴停砧不语时。
夜坐翠深阁
作者：李雍来
朝代：清
体裁：五言律诗

春风吹片月，飞挂万松间。湖水照如雪，梅花寒在山。幽香心共淡，相对影俱闲。坐到夜深寂，抱琴云际还。
夜投板桥宿
作者：李雍来
朝代：清
体裁：五言律诗

一路石嶙峋，清光射满身。度桥烟笼树，终夜月随人。水绕思分圃，山环愿卜邻。茅堂聊止宿，心迹向谁论。
天趣楼
作者：李雍来
朝代：清
体裁：五言律诗

何处最情留，岚光总在楼。谁能当远别，不复起离愁。月上钟还响，云归峰更幽。寒泉邀客住，未肯出山流。
客窗春尽
作者：李雍来
朝代：清
体裁：五言律诗

燕来寻旧宅，客绪感新枝。春尽雨中急，梦归天际迟。草痕南浦别，云影北窗移。无限飘零意，吟成寄远诗。
宿惠山
作者：李雍来
朝代：清
体裁：古风

空山万籁生，夜卧喧逾静。启扉望明河，月在西峰岭。庭深如水流，松竹乱人影。清泉鸣草际，葛衣露中冷。幽情惬所遇，纷虑向兹屏。
宿惠山寺
作者：李雍来
朝代：清
体裁：五言绝句

烹泉人卧迟，夜火叩僧阁。山鸟栖未安，惊飞松子落。
宿白鹤道院
作者：李雍来
朝代：清
体裁：七言绝句

老向云山恋故乡，梅花扶我卧禅床。飞来一片松间月，留照岩前永夕香。
宿石浪庵招同人看梅
作者：李雍来
朝代：清
体裁：五言律诗

春色到松关，樵人逐鸟还。飞来一片月，相照万重山。疏影梅花乱，寒香石磴閒。可能当后夜，幽兴共君攀。
寄春台中丞
作者：李雍来
朝代：清
体裁：五言律诗

草色一庭荒，萧条孤影凉。闻蛩难就寐，对月辄思乡。鬓短兼时促，愁多较夜长。天涯无限泪，难洒故人傍。
寄顾曜七
作者：李雍来
朝代：清
体裁：五言律诗

还忆别时柳，临风长短条。不知门外雨，一夜水平桥。草绿穿云屐，山青挂酒瓢。松泉归共煮，石洞倚吹箫。
寒夜
作者：李雍来
朝代：清
体裁：五言律诗

寒气结长夜，凄清增客思。年荒生计薄，岁晚寄书迟。废寝愁儿女，挑灯念别离。姬人空望远，暗暗卜归期。
寒食夜雨
作者：李雍来
朝代：清
体裁：五言律诗

天涯春易老，游子意难安。疏雨掩深院，重云结薄寒。抚时双鬓短，抱影一灯残。梦向桃花路，惊回泪暗弹。
对月
作者：李雍来
朝代：清
体裁：五言律诗

云薄月流澹，庭空树影深。艰难更岁别，羁旅乱愁侵。岭外悲荒角，楼头急远砧。浮踪浑未定，何处达乡音。
对镜
作者：李雍来
朝代：清
体裁：七言绝句

廿年憔悴辱风尘，头上空余白发新。四海倦游知己泪，吞声滴向镜中人。
寻梅入朝阳庵
作者：李雍来
朝代：清
体裁：七言绝句

寻芳径转忽闻钟，掩映梅花水阁重。一院晴光人小立，红云拥处觉春浓。
将归
作者：李雍来
朝代：清
体裁：五言律诗

叶落归鸦外，西风促暮寒。孤琴空自诉，长铗向谁弹。谐俗至今拙，依人亘古难。梁溪秋水绿，浩荡一渔竿。
小桥客店逢蒋汝励
作者：李雍来
朝代：清
体裁：七言律诗

欣逢旅店话缠绵，并辔游梁意渺然。草尽饥鸿飞带雪，途长老马倦冲烟。江村远隐寒林外，酒旆斜翻夕照前。总使空囊期莫惜，杜陵到处耸吟肩。
小除日步自惠山麓至马鞍坞
作者：李雍来
朝代：清
体裁：古风

忽忽岁云暮，各各谋稻粱。匆匆入城市，语语喧朝阳。我心澹无事，慧麓履晨霜。偶然石径往，不觉山色苍。郁郁乔松下，垒垒如北邙。阴昏叫寒鸟，朔风震高冈。未知葬者谁，萧条为沾裳。俯仰今昔人，千载心彷徨。
岁杪往石门
作者：李雍来
朝代：清
体裁：古风

踏遍茅峰石，孤吟渺紫烟。归来对溪阁，夜夜梦飞泉。拂袖云中去，还思洞口眠。斜光留不住，吹落万松巅。
岳阳楼
作者：李雍来
朝代：清
体裁：五言律诗

楼开斜照淡，窗落洞庭宽。险堞吞龙气，疏钟撼夕澜。天垂三楚尽，雁扫九嶷寒。潦倒江头客，闲来倚槛看。
嵇霁峰过白鹤院登茅峰顶望太湖
作者：李雍来
朝代：清
体裁：古风

云抱石门卧，窗对石门开。昕夕皆羽客，幽谷共徘徊。忽有嵇阮友，携我陟崔嵬。景奇进愈艰，一磴屡盘回。长啸跨龙脊，四望绝尘埃。乱山色苍然，横拥具区来。鸱夷不可招，仙人安在哉。朱颜易衰朽，白日苦相催。何如邀夜月，好醉飞霞杯。
开岁三日南禅寺寻静荪话
作者：李雍来
朝代：清
体裁：古风

春鸟先春至，晓窗多好音。感兹怀新意，孤往惬遥寻。石桥渡回溪，塔影隔寒林。元梵空诸听，晴光相与深。老僧知我闲，妙语悦我心。存愚安素履，归淡盟幽襟。邈焉思古人，去复理瑶琴。
忆庭中樱桃
作者：李雍来
朝代：清
体裁：古风

青山罗列云边住，碧溪弯环屋后去。中有幽人心独闲，庭前手种樱桃树。昨岁东风开满枝，好鸟啼断催春思。频招良友欢对酒，盈觞交劝谁能辞。醉来长啸排苍烟，明月一身花底眠。微闻幽赖如奏瑟，飘落片片疑飞仙。今向毗陵作愁客，欲归未归怀往昔。清辉入户殊多情，夜夜还期驾双翮。
忆惠山寄溯云鲁岩仙蟠
作者：李雍来
朝代：清
体裁：七言律诗

环城秋水碧如天，一带青山拥画船。醉酒客归随远磬，试茶人散背流泉。菱塘唱断斜阳外，桂露香残落木前。更忆登高诸季弟，临风数雁话晴川。
忆芝山
作者：李雍来
朝代：清
体裁：五言律诗

每忆鹅湖叟，频寻吟我诗。环溪多竹色，绕屋尽梅枝。梦去三年远，书来万里迟。吹将珠浦月，末夕照相思。
憩丹井山房小楼
作者：李雍来
朝代：清
体裁：五言律诗

有怀从所适，孤往不嫌频。对此淡幽意，飘然绝远尘。云依啼树鸟，山恋倚楼人。羽客汲丹井，煎茶话旧春。
憩离垢庵
作者：李雍来
朝代：清
体裁：古风

奇异肆冥搜，云深屡迷误。隔林响潺湲，寻涧得前路。暮春时落花，径转精舍遇。入门俯寒泉，石激水奔注。喷沫会渊潭，岩窦滴钟乳。中藏不息机，澄清净浮虑。空山日易斜，幽境难久住。行歌晚樵归，共踢苍茫去。
招同一峰约之清溪道人游惠山
作者：李雍来
朝代：清
体裁：古风

听鸟忽怜春，好山罗书幌。晴晨引遐睇，招侣共游赏。沿溪溯兰舟，蹑磴曳藜杖。丹扉对泉启，梅径披烟上。飞楼架高危，重檐邃幽敞。纡徐历岩谷，逍遥随俯仰。悠然松竹间，时闻鱼梵响。蒙密始闭亏，升虚渐开朗。神闲百虑空，兴惬二仪广。廷新欣在今，追怀缅成曩。慨焉期古人，相将采芝往。惊回鸾鹤群，一啸绝尘鞅。
放生池消暑
作者：李雍来
朝代：清
体裁：七言律诗

芙蓉湖上芙蓉开，引得兰舟去复回。僧磬声中佳客至，晚霞光外美人来。倒窥波影添山翠，笑拾莲花当酒杯。暑气渐消频醉醒，悠然裙屐绝尘埃。
春申涧寻龙缝泉
作者：李雍来
朝代：清
体裁：古风

空烟何处生，忽然云水暝。舍舟惬幽寻，苔痕暗樵径。泻石出流泉，泉喧青至听。前峰挂片月，返照松林静。萧寺不逢僧，遥闻一声磬。
昭江口送马山人入罗浮
作者：李雍来
朝代：清
体裁：五言律诗

江流划百蛮，一棹历千山。落日苍无际，行人去不还。暮云荒野戌，寒树惨离颜。卧到罗浮顶，松声叩石关。
晚投白鹤道院宿
作者：李雍来
朝代：清
体裁：古风

峰衔落日黄，云拥山屡变。前行蹑后人，磴绝路复转。恐坠心更骇，将陟目仍眩。红泉断续流，青葱迷峭茜。暝色烟中来，巢乌归我先。疏灯隔深树，依微露绀殿。偶从道人栖，闲吟有余恋。夜半闻寒钟，清梦落幽院。
晚晴
作者：李雍来
朝代：清
体裁：七言律诗

鹊喜新晴噪晚阳，云开双树一茅堂。瓜花润重盈堆径，草色沾肥遍上墙。酒薄岂消离客感，衣轻微觉暮窗凉。家乡正好横莲棹，吴女歌来水满塘。
晚登印山亭同顾参军渔渡
作者：李雍来
朝代：清
体裁：七言律诗

亭空晚倚势为尔，影接城楼翠霭多。天束四围环碧巘，沙平双带走沧波。重林路向愁边断，极浦帆从鸟外过。揽胜怀乡无限意，对君更愧鬓先皤。
晚眺石浪庵遇王六兼怀若洲
作者：李雍来
朝代：清
体裁：七言律诗

连峰绕屋睇参差，良友欣逢自赋诗。鸟倦低飞林翠破，僧闲留话夕阳迟。秋窗风定松还响，石洞云归客未知。却忆年来多别绪，登高忽复起遥思。
晚过忍草庵登贯华阁怀邹豫章吴裛枫鲍若洲
作者：李雍来
朝代：清
体裁：五言律诗

逸响发樵歌，寻僧到绿萝。虚堂悬木杪，幽径入云窝。一眺群山远，青苍落日多。烟霞人不见，室迩奈情何。
暮凉
作者：李雍来
朝代：清
体裁：五言律诗

天洗碧如秋，遥烟静不流。风轻花落暗，醉薄草香幽。独立槐双影，初凉月半钩。忽闻墙外笛，吹乱客中愁。
暮投嵩山寺宿
作者：李雍来
朝代：清
体裁：七言律诗

松柏参差隐戒坛，盘回石蹬夕阳残。短筇影落秋山瘦，疏梵声流竹径寒。青抱禅林云不散，香浓庭桂露初漙。僧闲为客供蔬茗，剪烛幽吟入夜阑。
松月庵
作者：李雍来
朝代：清
体裁：七言绝句

静结茅庵松竹边，青山锄作种棉田。僧闲汲水出门去，月在空潭云在天。
柬嵇霁峰
作者：李雍来
朝代：清
体裁：五言律诗

石门夜吹笛，送子出云端。岂意经年别，相寻淮水寒。情从诗味厚，别向客途难。恐惜知音渺，抱琴未肯弹。
梁溪晚眺
作者：李雍来
朝代：清
体裁：五言绝句

溪流日易斜，疏树寒声起。一鸟逐云归，行人去不已。
步入山中逢故人话
作者：李雍来
朝代：清
体裁：五言律诗

六年衰鬓客，万里返江乡。旧宅多萧索，相知系老苍。初言愁屡别，复道岁频荒。落木喧寒野，山山下夕阳。
步自苏团至梅村
作者：李雍来
朝代：清
体裁：古风

冬残日易阴，天低迷离木。人语聚短篱，饭香午初熟。傍溪渡溪桥，野旷恣远目。荒塍乱西东，遥山忽起伏。林寒烟不隔，隐露前村屋。点点数啼鸦，寂寂见眠犊。一声清磬幽，古洞在深竹。
残夏
作者：李雍来
朝代：清
体裁：五言律诗

一片云飞上，凉风先满楼。夏残长对雨，树老早知秋。散步寻芳径，开怀豁远眸。乡朋时过我，不觉语绸缪。
江云
作者：李雍来
朝代：清
体裁：五言律诗

一片岭头出，横江逐雁斜。积阴全合雾，返照半成霞。暮感有时结，乡愁未许遮。卷舒依远客，相送到天涯。
江州野步
作者：李雍来
朝代：清
体裁：五言律诗

鸟语柳新绿，清阴拥客来。钟疏萧寺远，径僻野棠开。水汽全浮堞，春光尽上台。匡庐招手至，临去首重回。
消夏
作者：李雍来
朝代：清
体裁：五言律诗

昼永疏帘静，回风透葛凉。孤城飞片雨，独鸟下斜阳。树郁炊烟碧，云蒸海气苍。闲凭窗北卧，不解傲羲皇。
清明
作者：李雍来
朝代：清
体裁：七言绝句

飘残细雨清明日，游子天涯渺白云。零落桃花向山路，何人携酒滴荒坟。
清溪野步
作者：李雍来
朝代：清
体裁：古风

横舟渡前流，散步忘路远。陇亩麦苗肥，茅茨背山阪。春光先到柳，新条拂高堰。村妇傍牖舂，牧竖跨犊返。回睇炊烟起，江空落照晚。
游嵩山寺逢浦大德星
作者：李雍来
朝代：清
体裁：古风

远寻山下寺，不识山中路。隔云孤磬声，桂花清幽处。思君却逢君，相对斜阳树。
游惠山至石浪庵
作者：李雍来
朝代：清
体裁：古风

龙峰春渐深，相探不嫌屡。飞翠移我情，如与良朋晤。阳阿列崇台，苍郁裹层树。僧从泉下来，邀入云中住。前岩睇忽断，遥青半规露。湖光一开朗，襟怀涤尘雾。酒味香到梅，添得寻山趣。
游管社山
作者：李雍来
朝代：清
体裁：古风

好山如佳人，目注心已往。沿流兴未终，行复披榛莽。迂回霭郁葱，灵异纷万象。堂坳跨弯环，下视气惚恍。杳冥探深诲，青天小于掌。日月恒蔽亏，松竹咸偃仰。磴转失来踪，湖明豁前朗。石梁木杪横，亭构鸟巢上。梅花与波涛，一色白茫沆。
游花藏寺
作者：李雍来
朝代：清
体裁：五言律诗

七十二云峰，峰峰拥万松。天青窥水底，倒插乱芙蓉。我有扁舟兴，遥寻物外踪。山僧何处去，亭午不闻钟。
琦塍街晚归
作者：李雍来
朝代：清
体裁：五言绝句

鸡声不隔烟，斜光薄龙岭。随径踏寒林，月漾空潭影。
由梁溪如五里湖招同豫章若洲天和
作者：李雍来
朝代：清
体裁：古风

漾舟渡梁溪，溪转山向背。兹晨惬幽寻，结侣溯湖汇。春柳媚芳洲，沙凫没空霭。镜浮人影乱，波流日光碎。偶然辞九龙，适与群峰会。低昂递遥青，云气忽变态。矫首思层巅，飞翠湿天外。
登军嶂山望震泽
作者：李雍来
朝代：清
体裁：古风

崇岩搏象形，盘踞雄军嶂。岌嶪耸天半，奇怪露万状。睇后景已微，瞻前情弥广。树杪浮震泽，一气流滉瀁。洪涛杯底泻，群岫波中漾。长空白浩浩，吴越失归向。振衣激天风，苍崖溅寒浪。
登茅峰清溪至岭半返余与燮公跨绝顶望湖向晚送至山下石桥别
作者：李雍来
朝代：清
体裁：七言律诗

谁堪霞举阻危艰，一振豪情绝岭攀。山涌湖光开眼界，翠缠人语落松间。凌风云倦常辞树，破石泉清肯恋山。相送桥头怜复别，苍茫疏雨怅孤还。
石浪庵即目
作者：李雍来
朝代：清
体裁：七言绝句

山外青山湖外湖，风帆叶叶远疑无。人烟村落寒林静，晚磬一声萧寺孤。
石门
作者：李雍来
朝代：清
体裁：古风

山游若贪夫，奇异恣搜索。力前忽斗下，猛进眩虚掷。景往心还领，境开目已逆。双峙崖壁峭，万仞精铁积。峡角抉云穿，石罅容天窄。洞门閟深迥，显晦错朝夕。泉水桃花春，涓涓洒灵液。耸身凌紫崖，逍遥神仙宅。俯首悲北邙，累累郁松柏。缅怀千载人，一生苦驱迫。悲风来冷冽，鬼啸摄寒魄。日暮云冥冥，回首成夙昔。
石门十二景诗 其一 石门
作者：李雍来
朝代：清
体裁：古风

门封苔太古，峭插划崖垠。醉吟石上卧，闲睇往来人。涓涓一滴水，流出洞中春。
石门十二景诗 其七 莲花洞
作者：李雍来
朝代：清
体裁：古风

谁诵青莲句，莲花忽尽开。手携青莲花，翻身洞底来。道人颇习癖，邀我共衔杯。
石门十二景诗 其三 白云洞
作者：李雍来
朝代：清
体裁：古风

欲问洞中丹，草迷洞口路。携筐采紫芝，回眸日恐暮。不见仙人来，空留白云住。
石门十二景诗 其九 水帘洞
作者：李雍来
朝代：清
体裁：古风

幽洞閟阴崖，日夕欣卧对。雨歇泉倒飞，雷走万窍内。初阳射林罅，帘卷珠光碎。
石门十二景诗 其二 双髻峰
作者：李雍来
朝代：清
体裁：古风

仙姑遥采芝，临风双髻矗。倦立苍翠间，何年返洞屋。含情旦复旦，独向云中宿。
石门十二景诗 其五 棋盘石
作者：李雍来
朝代：清
体裁：古风

闻昔来颠仙，石卧晓复暮。我醉思弹棋，松风响何处。秋月照空山，云深不知去。
石门十二景诗 其八 钓鱼石
作者：李雍来
朝代：清
体裁：古风

古人耻钓名，浩荡卧江水。崖端奠巨石，风波此不起。得失复何心，云烟渺万里。
石门十二景诗 其六 云泉
作者：李雍来
朝代：清
体裁：古风

谁凿翠壁穿，一勺涵静贮。道人扫石苔，闲留佳客语。阶前拾松子，泉声带云煮。
石门十二景诗 其十 读书岩
作者：李雍来
朝代：清
体裁：古风

抱膝深谷深，人与石俱癖。书卷天容老，读罢已忘夕。苍茫对长松，翠拥山痕碧。
石门十二景诗 其十一 响月坡
作者：李雍来
朝代：清
体裁：古风

横写竖石中，一片削平广。我来绝尘襟，蹑云屡孤往。翛然秋月生，零乱泻光响。
石门十二景诗 其十二 跨涧桥
作者：李雍来
朝代：清
体裁：古风

倒身骑玉龙，飞回落天半。盘郁怒触迫，横截青山断。驾石度危空，声逐人影乱。
石门十二景诗 其四 笔架峰
作者：李雍来
朝代：清
体裁：古风

吟豪涤砚池，落笔摇层嶂。渺焉怀古人，一啸青苍上。流霞荡我胸，飞烟扶我杖。
石门汲云泉
作者：李雍来
朝代：清
体裁：五言律诗

峭壁矗青莲，梯云上汲泉。引将一掬水，烹出万松烟。霞杪浮青影，杯痕倒碧天。谁留尘外味，不向下方传。
石门纪游诗五首·其一
作者：李雍来
朝代：清
体裁：五言律诗

残阳溪外落，暝色上峰腰。历险情弥惬，升虚磴转遥。道人知我至，云杪手频招。石洞容相叩，楼台嵌碧霄。
石门纪游诗五首·其三
作者：李雍来
朝代：清
体裁：五言律诗

长啸翻龙脊，襟怀谁共之。湖光相倒射，荡漾此朝曦。万顷涵苍碧，群峰走合离。何当同理楫，散发问鸱夷。
石门纪游诗五首·其二
作者：李雍来
朝代：清
体裁：五言律诗

绝壁插天半，身惊鸾鹤群。藤萝横络石，洞壑暗衔云。人迹空山少，樵声隔岭闻。相期移草阁，长此卧斜曛。
石门纪游诗五首·其五
作者：李雍来
朝代：清
体裁：五言律诗

穿洞还寻洞，入山复出山。苍茫增别绪，倏忽落尘寰。回睇经行处，重来未易攀。岭头云一片，相送到人间。
石门纪游诗五首·其四
作者：李雍来
朝代：清
体裁：五言律诗

一眺石门洞，还寻笔架峰。道人多逸兴，先我卧芙蓉。共有诛茅意，环岩学种松。相携时跨鹤，来往白云封。
秋怀
作者：李雍来
朝代：清
体裁：五言律诗

离绪满江头，苍波日夜流。不知歧路远，添与故人愁。树暗洞庭雨，云阴彭浦秋。茫然怜楚泽，空倚木兰舟。
秋望
作者：李雍来
朝代：清
体裁：五言律诗

万木苍无际，天高一鹳鸣。断云遮极浦，叠嶂锁重城。缅古悲陈迹，兴怀寄远情。乡关何处望，薄暮倚秋声。
立秋夜起不寐
作者：李雍来
朝代：清
体裁：古风

一院虫声碎，四更惊到秋。感时不能寐，起视夜何幽。众星灿离列，天汉已西流。凄凄对孤影，绵绵怀匹俦。俯身复入房，踟躇增百忧。凉气生桐井，残月应在楼。道远衣寄难，砧停泪未收。
竹啸轩
作者：李雍来
朝代：清
体裁：五言律诗

堂开对修竹，一院日华清。适与好风至，泠然幽籁生。茶烟清未散，鸟语绿初盈。已觉尘缘绝，寻吟背古城。
笠泽湖
作者：李雍来
朝代：清
体裁：五言律诗

水势吞吴越，微茫寒雾多。四围盘碧嶂，一气滚苍波。洲渚连天远，风帆带雨过。襟怀添浩荡，鼓枻发长歌。
经村落抵明阳观
作者：李雍来
朝代：清
体裁：五言律诗

村落几家住，衡门悉背山。桃花相掩映，溪水自回环。牛卧流云外，人耕积翠间。石桥逢羽客，谈笑意俱闲。
经淮阴侯钓台
作者：李雍来
朝代：清
体裁：五言律诗

我复渡淮水，天风吹雨来。英雄嗟寄食，薄俗负奇才。不售三分策，还留一钓台。谁将怀古感，流入暮涛哀。
经静思院登茅峰眺太湖
作者：李雍来
朝代：清
体裁：五言律诗

峰盘如翠环，谁构落霞间。云去欲移树，日斜难恋山。道人能旷逸，绝顶共跻攀。一片笠湖水，天光相与闲。
翟慎思季鼎文同宿白鹤道院柬青溪
作者：李雍来
朝代：清
体裁：五言律诗

幽人恋幽境，石罅听流泉。万籁生残夜，含情话昔年。断峰衔月落，短榻枕云眠。回问卧游客，洪崖肯拍肩。
自舜山步至惠山
作者：李雍来
朝代：清
体裁：五言绝句

一径寻山阴，后岭睇前岭。翠烟寒恋衣，穿松踏枝影。
自龙山游石浪庵
作者：李雍来
朝代：清
体裁：古风

晨光开九峰，嶙嶒下鳌背。林杪见锡山，正与龙峰对。寻流径屡转，灵异走茫昧。亭槛渺震泽，远岫青入黛。塔影落长空，石奔浪花碎。众响吹天风，白日忽冥晦。迢迢望草庵，苍松复云瞹。
舟发高桥
作者：李雍来
朝代：清
体裁：七言律诗

才归又去逐江萍，山恋离人远更青。芳草斜阳南北路，淡烟飞絮短长亭。贫逢歉岁家难别，舟入征途天易冥。从此堂前双燕语，惯教思妇念飘零。
舟泛溪湖
作者：李雍来
朝代：清
体裁：五言律诗

溪水明如镜，开函列翠鬟。秋深红稻熟，波静白鸥闲。倚艇客孤往，采菱人独还。相逢垂钓者，欢语夕阳间。
荷渠
作者：李雍来
朝代：清
体裁：七言绝句

波光如镜映芙蕖，蟹舍垂杨返照余。仿佛鹅湖风渐急，一帆秋水网银鱼。
访龙缝泉
作者：李雍来
朝代：清
体裁：五言律诗

茅庵开木末，一雨晚初晴。忽共白云往，闲寻流水声。幽人此终古，泉石至今清。断碣迷苍藓，山山落日横。
踏月至石门偕依乾道人华甥樽五儿蔤
作者：李雍来
朝代：清
体裁：五言律诗

菖带凉生夕，寻幽兴共攀。谁知飞片月，先已挂云端。林碧露光碎，山苍人语残。泉流花影乱，寂寂卷帘看。
迂松阁
作者：李雍来
朝代：清
体裁：古风

清籁生幽林，小阁日初杲。春晴多好风，吹绿庭前草。华池荡浮光，鱼唼穿萍藻。披衣聊一吟，床前书颠倒。言采兰蕙花，芬芳挹怀抱。持此将遗谁，佳人在远道。道远物亦微，守素以终老。
迂松阁对雨
作者：李雍来
朝代：清
体裁：七言律诗

萧萧门径砌苍苔，林鸟无知啼去来。良友却从愁里别，好花偏向雨中开。廿年浪迹人徒惜，几许雄心鬓又催。莫怨还家仍作客，天涯多恐梦难回。
过石林庵怀天钧和尚
作者：李雍来
朝代：清
体裁：古风

迂回石径幽，精舍背松坞。寒潭映古佛，山禽杂梵语。道人化不归，空庭落红雨。
送家松圃还里
作者：李雍来
朝代：清
体裁：七言绝句

思君去路旧曾经，一片云帆未肯停。斜日乱山春草绿，鹧鸪啼尽短长亭。
送春
作者：李雍来
朝代：清
体裁：七言绝句

衰年春去更如何，门外愁添一夜波。啼倦流莺芳草绿，魂消客馆雨声多。
途次雨
作者：李雍来
朝代：清
体裁：五言律诗

江水绿如油，迷濛一叶舟。荒途方惜别，疏雨复添愁。树暗村烟暮，山重夕浦秋。相思无限意，零乱逐波流。
遥秦岵斋小饮薄暮登黄鹤楼玩月
作者：李雍来
朝代：清
体裁：五言律诗

霞明残照外，江共酒颜红。淡月挂遥隙，苍烟飞满空。幽寻磐石磴，相对涤尘胸。复兴吹箫客，煎茶话阁中。
郊步
作者：李雍来
朝代：清
体裁：五言律诗

气回寒未散，雨歇启扉迟。野外春无迹，林中鸟已知。晓晴多妙意，村落薄朝曦。一往溪西远，疏篱立片时。
酬补山
作者：李雍来
朝代：清
体裁：五言律诗

泉流延客去，一往绝人踪。却与知交别，闲栖窈窕峰。白云寒恋谷，明月淡依松。静悟穷通理，泠然响远钟。
重至忍草庵
作者：李雍来
朝代：清
体裁：七言律诗

旧境依稀云不开，泉流断续路迂回。杖头碧曳岚光去，鸦背黄翻夕照来。万木寒声生绝壑，十年离绪怅登台。禅林留宿今谁在，我复寻吟破石苔。
野人赠梅花一瓶
作者：李雍来
朝代：清
体裁：七言律诗

慧麓寻芳几泊船，相思江别又经年。野人知我多幽兴，寄得寒枝尽带烟。灯外影斜看粉壁，砚旁香细入云笺。更深滴断潇潇雨，清梦一床隔远天。
野花
作者：李雍来
朝代：清
体裁：七言律诗

秋来野草总关情，带露花开入眼明。肯信幽香偏在野，如何绝艳未知名。倚门滴尽佳人泪，绕砌留残蟋蟀声。潦倒天涯衰鬓客，不堪相对念平生。
闻雁
作者：李雍来
朝代：清
体裁：七言绝句

频年别思渺江头，每望乡音结远愁。独倚空斋残月夜，盈庭落木雁声秋。
雨中登石门
作者：李雍来
朝代：清
体裁：古风

我日云中住，不知云去来。忽随飞雨至，一啸石门隈。洞里春泉滴，洞口桃花开。仙踪渺难接，遍踏古莓苔。遥怜岩下客，何时复空回。
雨后登望江楼
作者：李雍来
朝代：清
体裁：五言律诗

气象望中收，雄城江抱流。人生遥入市，水影夜明楼。过雨微消暑，鸣蝉欲到秋。抚时增往感，今古几沉浮。
雨后野望
作者：李雍来
朝代：清
体裁：七言律诗

积阴游眺愿频违，晚向崇冈揽翠微。雨意散余峰万叠，水光浮际鸟双飞。潭分草径通僧寺，树绕春烟销钓矶。读惜离愁头易白，长沙空往复空归。
雨窗
作者：李雍来
朝代：清
体裁：五言律诗

愁绪正无奈，阴含结水涯。江春常对雨，客梦不离家。竟日稀闻鸟，盈庭尽落花。流光窥到镜，空复惜年华。
雨窗
作者：李雍来
朝代：清
体裁：五言律诗

遥山斜抱舍，尽日变苍颜。细草穿阶长，流莺选树还。江空留客棹，磬远落僧关。积雨催春老，无求意自闲。
雨窗书感
作者：李雍来
朝代：清
体裁：五言律诗

气肃悲衰草，寒云结不收。峰随雁影断，江带树声流。入市吾常价，难言薄有秋。潇潇帘外雨，滴碎旅人愁。
雨窗留客小饮
作者：李雍来
朝代：清
体裁：五言律诗

竟日唯听雨，朋来一启扉。阴云寒宿牖，湿气暗蒸衣。砌藓经年碧，春光到客微。聊将樽酒意，相对共依依。
雨经雁峰寺
作者：李雍来
朝代：清
体裁：五言律诗

艇接群峰翠，飞烟落万家。雁啼声已断，客路去还赊。塔影沉波动，林光抱堞斜。萧萧听暮雨，离思隔天涯。
雪后宿惠山寺怀一峰
作者：李雍来
朝代：清
体裁：古风

竹外佛灯残，松响人声绝。开门片月寒，照见数峰雪。济上岁云暮，怀归心益切。眷彼云中雁，失群鸣悲咽。抱琴一含情，知音缅离别。
雪霁同鲍若洲映上人过崇安寺憩明慧师精舍
作者：李雍来
朝代：清
体裁：五言律诗

春城乱飞雪，欲霁忽招寻。孤磬午长寂，片云寒自深。梵庭听鸟语，潭水识禅心。相对还相忆，悠然古树阴。
饮白鹤道院登石门
作者：李雍来
朝代：清
体裁：五言律诗

昔别兼今别，新苔续旧苔。群仙携酒至，一啸石门开。洞口红泉滴，岩前白鹤来。松风吹客醒，写照下崇台。
鼋头渚
作者：李雍来
朝代：清
体裁：古风

鼋头瞰湖渚，奇异羡由昨。流目形维肖，急溜交磢错。岁久石半穿，沙痕知水落。一磴一乾坤，历艰兴逾乐。东南得峭壁，外垂忽崩削。险绝趾难任，根悬土未著。手扪足屡膝，乍前还复却。夕阳射波光，倒影芙蓉幕。我行如泛虚，动摇神惊愕。青螺七十二，隐见浮杯勺。长啸招鸱夷，乘风跨白鹤。
龙山晚眺怀裛枫
作者：李雍来
朝代：清
体裁：五言律诗

鲁酒汶阳别，风流何日攀。相思千里月，独眺九龙山。鸟宿烟村暝，人归石径闲。他时重剪烛，定与叩松关。
古诗
作者：李雍熙
朝代：清
体裁：古风

我生岂无涯，茫茫众人后。达观恨不早，岁月若瓮漏。晚年始爱道，水火自相姤。所忧精力衰，大药终未就。入山虽不深，已足谢尘垢。竹扉日夜开，白云入襟袖。时有道人来，金经亲授受。读之苦不悟，沈思使人瘦。一朝心为开，如月过岩窦。妙理清可悦，谷神俨欲觏。从兹剖昏瞀，长愿绝群谬。万劫有时尽，至道莫能旧。
白云涧
作者：李雍熙
朝代：清
体裁：古风

长白山中好崖谷，翠飞岩高削苍玉。我来结茆卧其下，老树当门一溪绿。吾家康乐真绝尘，夙昔本是青云人。偶然高躅爱幽独，白云涧北卜居新。野径纡回抱丹嶂，草阁茆檐势相向。细雨春花两蜡屐，落日秋风一藤杖。相过相对每经时，幽意但有闲云知。青林夜黑兀然坐，玉液黄芽流口脂。我无灵药身转老，欲鍊大还苦不早。如君仙骨自天生，肯使容颜就枯槁。何日丹成谢世情，云车风马来相迎。我乘白鹿君黄鹤，共向三山顶上行。
过柳泉寺
作者：李雍熙
朝代：清
体裁：五言律诗

双树开精舍，门依曲水傍。溪清石骨瘦，山静鸟声长。佛日迎金镜，迷津渡石梁。风尘不到处，此地足羲皇。
一剪梅 红问 斋期
作者：李雯
朝代：清
体裁：词

栟榈春锁上方清。身在慈云，心对愁城。觚棱西下见娉婷。记得香阶，细雨声声。玉女传言此最能。曾整兰衾，也抱银筝。欲将心事托卿卿。应是多情，莫道无情。
一剪梅·别意
作者：李雯
朝代：清
体裁：词

红蓼秋深白鹭飞。半启葳蕤，懒画星眉。芙蓉初落水平池。记得来时，不见来时。楼外催寒暮角迟。月满金微，人近罗帷。雁行无字写相思。妾意君知，君意难知。
一斛珠
作者：李雯
朝代：清
体裁：词

雨痕新过，回廊月影青林度。有情院子无情坐。槛外吟蛩，先把秋声做。天涯有客凭栏语，山空水落凉千树。梵钟不警愁来处，踏破苍林，肃肃惊飞羽。
一斛珠·寓言
作者：李雯
朝代：清
体裁：词

垂阳如幕，看花每恨东风恶。舞衣虽在薇香薄。撩乱云鬟，何处安金雀。天上柳绵吹又落，玉颜已破情如昨。学时剩有相思约。今日相思，人倚栏干角。
丑奴儿令·郑恒求匹
作者：李雯
朝代：清
体裁：词

海棠已折他人手，待得来时，几度黄鹂，好处春风别肃吹。人间自有真萧史，无处容伊，月暗星移，金刀裁断女萝丝。
临江仙·春潮
作者：李雯
朝代：清
体裁：词

一曲画桥春水急，绿帆远挂斜阳。谁家艇子近垂杨。杏花新雨后，初浴两鸳鸯。暮暮朝朝来信准，教人无奈横塘。新愁恰与此平量。惯随明月上，更弄柳丝长。
临江仙·暑夜
作者：李雯
朝代：清
体裁：词

茉莉微含香乳，红蕉半吐腥唇。窄衫不耐砑罗新。轻分莲瓣子，暗卜意中人。洗发金盆碍月，擎桨犀液凉心。鸭阑庭畔每逡巡。玉簪黏粉露，丹鸟上承尘。
临江仙·柬友
作者：李雯
朝代：清
体裁：词

不觉新愁催彩燕，难忘宋玉东邻。梅花已梦晓云深。借君玉指上，弹出凤求音。鱼钥先通金锁信，莫教红叶沉沉。卢家待暖画堂春。愿将双彩线，绣作月中人。
临江仙·酬和
作者：李雯
朝代：清
体裁：词

墙角清阴花月静，一联秀句双成。不须红叶更流情。风吹修竹响，传得凤凰声。好影隔来心自语，碧云细点春星。小桃枝下听分明。消魂酬五字，清露越三更。
凤凰台上忆吹箫·次清照韵
作者：李雯
朝代：清
体裁：词

漏咽铜龙，风销蜡凤，醒来犹倚香篝。对双鸾临镜，妆罢还羞。满目青山画里，萦别绪、生怕凝眸。难消受，一庭芳草，半只帘钩。悠悠。春风度也，这千万垂杨，不系扁舟，自吹箫人去，凤锁云稠。应念别时清泪，登临处、回首江流。江流下，落花飞絮，遍写离愁。
凤来朝·和周美成
作者：李雯
朝代：清
体裁：词

秀靥宜春面，碧云■、好风透乱。近阑干、素影承纨扇。犹记得月中见。小语风情温软，玉枕凉、轻分一半。问绛河浅，怎禁得鹊桥断。
千秋岁·和王介甫
作者：李雯
朝代：清
体裁：词

别馆青桐，雕阑紫萼，晓梦添愁无数著。捲帘吹入南风雨，推窗惊起西飞鹊。女萝丝，落秦草，相牵缚。黄蘖岭红日落，翡翠阁中罗襟薄。欲语先教心绪恶。那时催促灯前影，今番冷淡花间约。五更鸡，三更月，难忘却。
南乡子·冬闺
作者：李雯
朝代：清
体裁：词

斗帐欲温香，池水冰纹楼上霜。半亸绿云无意绪，思量，翠袖深深玉指长。斜日又西黄，匼匝银屏小洞房。折得梅花和影瘦，凄凉，帘外风高断雁行。
南乡子·春感
作者：李雯
朝代：清
体裁：词

满眼落花红，双燕多情语汉宫。一代风流千古恨，匆匆。尽在新蒲细柳中。桃李怨春风，玉笛吹残看塞鸿。一枕邯郸无好梦，朦胧。教人莫唱大江东。
南乡子·秋桐
作者：李雯
朝代：清
体裁：词

高影出红楼，碧帘先散一庭秋。昨夜清商叩哀玉，声幽，尽在云屏角枕头。清露向晨流，泪珠点点滴新愁。为近雕阑常独倚，凝眸，残月依依下玉钩。
南乡子·闺情
作者：李雯
朝代：清
体裁：词

凉雨似新秋，帘卷湘波不下钩。看尽青山和黛湿，新愁，压下云屏角枕头。常把带围收，银蒜低垂宝篆浮。暗数松儿人不见，凝眸，浓绿阴阳燕子楼。
南柯子·冬晓
作者：李雯
朝代：清
体裁：词

霜痕随碧甃，素绠断银瓶。香销翠被五更清，惯是独眠人起，见壶冰。乱云拈指冻，暖笔画眉轻。菱花寒浸远山青，记得当年携手，近窗棂。
南柯子·窗外芭蕉
作者：李雯
朝代：清
体裁：词

入雨朱弦咽，临风碧簟垂。镇长相守绿窗时，忆得婵娟，和袖捲金泥。小院苔移袜，空帘月印眉。晚妆偷泪滴罗衣，几幅长笺，何处写相思。
南柯子·赠秀水同社沈天鹿
作者：李雯
朝代：清
体裁：词

长水塘边雨，春来涨碧流。沈郎八咏更成楼。记得西陵桥下、一扁舟。蜡屐今馀几，春山可滞游。愿携细管及轻喉。明月垂杨新度、小伊州。
唐多令·春思
作者：李雯
朝代：清
体裁：词

杨柳织成愁，枝间挂玉钩。这几番、花信到妆楼。尽道踏青明日好，曾许下、又还休。窗外鸟钩辀，玉人应到否。看东风、不解促骅骝。池上杨花飞遍也，春去了、倩谁留。
唐多令·越墙
作者：李雯
朝代：清
体裁：词

银砌粉围墙，栖鸦淡月黄。做蜂儿、飞度也飏飏。错抱花枝羞整帽，更小立，听鸣珰。弹指玉纤长，轻纨映晚妆。对春风、无语不焚香。几叶芭蕉连曲槛，看几尺，近高唐。
大涤山行上黄石斋先生
作者：李雯
朝代：清

大涤山南芳草秋，风吹薜荔红泉流。先生讲堂在空翠，明星晓映苍龙湫。中藏宝书石窟幽，武夷仗策凝清眸。裒然述作动天地，山鬼夜叫寒竹愁。九重圣人问金匮，画阁蓬池俨相对。阊阖门开虎豹疑，玉阶云雾当空坠。洞霄弟子伏青蒲，紫阳真人披素肤。长离折翼九苞在，葳蕤四海浮云徂。此时草堂猿鹤呼，{石华}紫桂山之隅。会稽以南湘江北，结兰纫蕙心踌躇。须臾雾卷招摇见，下照沧洲满芳甸。素卷朝看太乙宫，鹤书晚下披香殿。玉骨乾坤尚可留，丹心日月悲重见。山上白云昼不封，先生独立青芙蓉。晚出已愁鼙鼓急，时来不畏旌旗红。赤车白马驰山东，乘轺使者来匆匆。愿辞玉杖见天子，莫使苍生望碧空。
大涤山行上黄石斋先生
作者：李雯
朝代：清
体裁：古风

大涤山南芳草秋，风吹薜荔红泉流。先生讲堂在空翠，明星晓映苍龙湫。中藏宝书石窟幽，武夷仗策凝清眸。裒然述作动天地，山鬼夜叫寒竹愁。九重圣人问金匮，画阁蓬池俨相对。阊阖门开虎豹疑，玉阶云雾当空坠。洞霄弟子伏青蒲，紫阳真人披素肤。长离折翼九苞在，葳蕤四海浮云徂。此时草堂猿鹤呼，石华紫桂山之隅。会稽以南湘江北，结兰纫蕙心踌躇。须臾雾卷招摇见，下照沧洲满芳甸。素卷朝看太乙宫，鹤书晚下披香殿。玉骨乾坤尚可留，丹心日月悲重见。山上白云昼不封，先生独立青芙蓉。晚出已愁鼙鼓急，时来不畏旌旗红。赤车白马驰山东，乘轺使者来匆匆。愿辞玉杖见天子，莫使苍生望碧空。
天仙子·初晴湖上
作者：李雯
朝代：清
体裁：词

湖上清阴明灭，燕子掠波飞贴贴。好风轻送木兰舟，芳草合。芙蓉叶，横翠落霞红未歇。柳外斜阳移粉蝶，风景教侬无处说。嫩凉微酒薄更衣，云际月。人天未，愁到青山三四折。
太平寺闻子规
作者：李雯
朝代：清
体裁：七言律诗

溪山月出满青林，杜宇千声怨碧岑。越国何年来蜀魄，离人此夜发吴吟。君为花鸟羁愁主，余有江湖浩荡心。同在天涯一相遇，太平钟鼓晓沉沉。
定风波·佛会
作者：李雯
朝代：清
体裁：词

贝页宣声动法筵，月华灯影照婵娟。半是伤春眉黛敛。无限，泪珠常近粉痕边。七宝幡成红绶带，人在温柔、乡畔白云天。总是玉人看不了。烦恼，楞伽无语静炉烟。
小重山·写怀
作者：李雯
朝代：清
体裁：词

上苑苔侵临砌花。杏梁新燕子、属谁家。晓风吹破碧窗纱。丁香结，憔悴过韶华。有梦寄天涯。海棠开遍了、朋痕斜。三春清泪落鸣笳。愁如海，不著踏青鞋。
小重山·咏别
作者：李雯
朝代：清
体裁：词

江浦潮生紫楝花。垂杨移素艇、暮云遮。真珠小泪滴窗纱。春山蹙，楼外欲栖鸦。犹记鬓云斜。枕痕红润玉、笼朝霞。自从相送六萌车。金跳脱，松似那时些。
小重山·除夕
作者：李雯
朝代：清
体裁：词

楼上低垂翡翠帘。玉钩红袖内、隐春纤。绣额初教彩燕添。梅信早，点检鬓云边。香幕水沉烟。灯花凝绛蜡、不成眠。明朝春色上眉尖。须好梦、随意卜金钿。
少年游
作者：李雯
朝代：清
体裁：词

楼高望绝楚云重，春水漫流红。鹧鸪声暖，海棠深处，浓绿锁眉峰。王孙宝马随南陌，年少惯相逢。怎是轻佻，惹人牵系，更错怨东风。
少年游·代女郎送客
作者：李雯
朝代：清
体裁：词

残霞微抹带青山，舟近小溪湾。两岸芦干，一天雁小，分手觉新寒。今宵霜月照灯阑，人是暮愁难。半枕行云，送君归去，好梦忆江南。
少年游·冬暮
作者：李雯
朝代：清
体裁：词

绿窗烟黛销眉梢，落日近横桥。玉笛才闻，碧霞初断，赢得水沈消。口脂试了樱桃润，馀晕入鲛绡。七曲屏风，几重帘幕，人静画楼高。
山花子
作者：李雯
朝代：清
体裁：词

一撚红微双凤尖，半弯翠抹远山联。素著轻绡无粉汗，近风前。打马怎教玉指动，采花应贴绿鬓鲜。真个日长看影倦，恼人闲。
山花子
作者：李雯
朝代：清
体裁：词

细雨杨花薄暮天，凤箫声断压重帘。好景遍教红袖倚，笼春纤。细语玉窗轻燕燕，暗香夜蛤影鹣鹣。半挽鸭雏浑卸却，落金蝉。
山花子·初夏
作者：李雯
朝代：清
体裁：词

乳燕初飞水簟凉，菖蒲叶满小池塘。七尺虾须帘半卷，杏衫黄。竹粉新黏摇翡翠，荷香欲暖睡鸳鸯。正是日长无气力，倚银床。
巫山一段云·题美人洗桐图
作者：李雯
朝代：清
体裁：词

好浥清丝绢，轻摩碧玉枝。秋来犹有绿阴时，香袖镇相依。洗却风中泪，将为月下期。冷閒心事小鬟疑，应有玉人知。
念奴娇·端午蓝溪即事
作者：李雯
朝代：清
体裁：词

蓝溪新涨，看金塘几曲、画楼临水。不卷湘帘人影动，水戏鱼龙起。朱果雕蒲，粉盘绣虎，长缕飘香细。云鬟著雨，更萦一川烟翠。回想家在东吴，彩衣联臂，今日人千里。有个凭栏凝望处，茧彩香囊谁寄。草号宜男，花开夜合，都是伤心地。双双碧鸦，几回惊起沙际。
惜分飞·惊梦
作者：李雯
朝代：清
体裁：词

茅店星稀人静后，正是相思初透。梦绕风林骤，暗怜孤影清宵瘦。游仙半枕红妆就，蝴蝶栖香未久。惊起披襟袖，桃花泪染看依旧。
感秋
作者：李雯
朝代：清

遂有矜秋意，空庭落小凉。晚花浓刺日，病叶堕先霜。爽动宜雕鹗，骄腾问犬羊。郊原最愁寂，沥酒对苍茫。四海郁兵气，山川尚有姿。登临及今日，幽滞失良期。不解洛生咏，能吟豪士诗。闭门聊自卧，乱石迥相宜。
感秋·其一
作者：李雯
朝代：清
体裁：五言律诗

遂有矜秋意，空庭落小凉。晚花浓刺日，病叶堕先霜。爽动宜雕鹗，骄腾问犬羊。郊原最愁寂，沥酒对苍茫。
感秋·其二
作者：李雯
朝代：清
体裁：五言律诗

四海郁兵气，山川尚有姿。登临及今日，幽滞失良期。不解洛生咏，能吟豪士诗。闭门聊自卧，乱石迥相宜。
晚意
作者：李雯
朝代：清
体裁：五言律诗

别墅寒原外，孤亭乱木中。杂霞停暝色，清吹入高桐。村静砧舂急，星严乌雀通。萧条最无事，间久欲成翁。
月中行·采莲
作者：李雯
朝代：清
体裁：词

新丝轻染石榴红，虹挂小窗东。淡烟深柳晚来风，结伴采芙蓉。毂纹细浪牵花桨，双鹭下、绿水摇空。藕花裙湿鬓云松，人在落霞中。
望江南·咏萤
作者：李雯
朝代：清
体裁：词

朱阑暮，点点动春星。来近灯前常黯淡，去时花下忒分明，曾伴玉人行。迎风度，斗帐见盈盈。待得月华分一照，也随珠露湿三更，遮莫上银屏。
望江南·无题
作者：李雯
朝代：清
体裁：词

钗头玉，常自伴香云。灯晕奄奄成小睡，醒来犹未脱罗裙，月影正中分。闲消闷，刀尺与炉熏。宝帐空垂连理带，香衾慢叠舞鸾纹，玉漏夜深闻。
望海潮·寄寿家君
作者：李雯
朝代：清
体裁：词

登楼翘首，白云堆处，悬弧此日高堂。石发梳风，荷裳映日，三三两两成行。好鸟奏笙簧。正新飞黄口，送语雕梁。目极心摇，青山遥隔舞衣长。堪怜游子回肠。恨乌衣此会，不捧霞觞。且礼慈云，勤依佛日，细添一缕沉香。九顿祝无疆。更颜随欢笑，心入清凉。解带长松，卧看鹤影到池塘。
柳梢青·金泥
作者：李雯
朝代：清
体裁：词

鹊噪檐牙，泥金字肃，先写宁家。特为多情，人宜待月，宫近司花。欢容微靥朝霞，怀袖里、沉吟看他。杏雨蒲风，惹人萦系，最是宫纱。
桃源忆故人
作者：李雯
朝代：清
体裁：词

小池过雨荷香润，帘幕重霞红衬。有个人人相问，垂手芙蓉近。试摘一茎凉酒晕，插向银瓶未稳。暗数莲房则甚，密意消残粉。
桃源忆故人·春寒
作者：李雯
朝代：清
体裁：词

无聊独自探春早，花影今朝风悄。吹透越梅多少，两点青山小。凄清绣户人难到，惟有一庭春鸟。掩著银屏正好，帘外馀香袅。
横江词
作者：李雯
朝代：清
体裁：古风

江鸣牛渚矶，浪打三山曲。何处最伤心，春水平帆绿。平帆远落生暮霞，东风自吹桃李花。思君不见望江阁，夜夜江潮向妾家。
步蟾宫·晏起
作者：李雯
朝代：清
体裁：词

沉香漫爇青丝帐，看睡醒、红潮初漾。花深雾重不如眠，把合锁、窗儿推上。床前鹦鹉无心想，弄足上、金绳频响。这回浑是不成酣，且喜得、温存一晌。
江城子·秋思
作者：李雯
朝代：清
体裁：词

一篙秋水淡芙蓉。晚来风，玳云重。检点幽花，斜缀小窗红。罗袜生寒香细细，怜素影，近梧桐。栖鸦零乱夕阳中。叹芳丛，诉鸣蛩。半卷鸾笺，心事上眉峰。玉露金波无意冷，愁灭烛，听归鸿。
河满子·听琴
作者：李雯
朝代：清
体裁：词

杨柳风吹鬓影，琅玕竹映回廊。半叠屏山千里隔，琴心只傍西厢。今日求凰司马，几时跨凤萧郎。膝上情传玉轸，花前泪浥香囊。靠损冰肌双跳脱，不知月过东墙。唤起两边幽恨，何消一曲清商。
浣溪沙·初夏晚景
作者：李雯
朝代：清
体裁：词

纨扇轻裁蛱蝶罗，杏黄衫子晚晴多，捲帘双燕引新雏。衣润先教笼鹊尾，髻松常自约犀梳，蔷薇小浴纳凉初。
浣溪沙·咏五更
作者：李雯
朝代：清
体裁：词

历尽长宵梦不成，欲明人自怕天明，兰汤初灭小银屏。露染花枝常滴滴，香寒绣被更清清，早知新恨又重生。
浣溪沙·咏茧
作者：李雯
朝代：清
体裁：词

浅碧柔黄玉颗长，倩人垂手入兰汤，温存心性怎禁当。方束素时纤指滑，欲缠绵处粉襟香，为谁无语在匡床。
浪淘沙·早起
作者：李雯
朝代：清
体裁：词

常被五更钟，惊梦回空。枕痕轻晕冷金虫。不许愁人眠不起，窗外梧桐。镜里惜芳容，晓日胧胧。绿沈庭院鸟啼红。淡画春山垂粉泪，滴与芙蓉。
浪淘沙·春游
作者：李雯
朝代：清
体裁：词

春柳鹧鸪啼，花瞑烟低。葡萄泼水燕初飞。尽日秉兰罗带缓，香重金泥。芳草绿痕齐，无限长堤。归时莫遣画帘垂。记得曲阑桥畔路，玉勒迟迟。
浪淘沙·杨花
作者：李雯
朝代：清
体裁：词

金缕晓风残，素雪晴翻。为谁飞上玉雕阑。可惜章台新雨后，踏入沙间。沾惹忒无端，青鸟空衔。一春幽梦绿萍闲。暗处消魂罗袖薄，与泪轻弹。
浪淘沙·燕子
作者：李雯
朝代：清
体裁：词

小苑午阴长，梅子初黄。三三两两过池塘。不管罗帏人倦起，斜入纱窗。细雨费端详，只近回廊。才飞北馆又南厢。啄破海榴红欲溜，懒上雕梁。
浪淘沙·秋月
作者：李雯
朝代：清
体裁：词

明镜破青桐，近转墙东。楼高人静影重重。露脚斜飞惊鹊语，香坠寒空。金井望雕栏，芳树璁璁。碧天凉落水晶宫。为问嫦娥愁几许，无限秋风。
清平乐·惠明赍书
作者：李雯
朝代：清
体裁：词

风生云袖，袖底蛟龙骤。一幅吓蛮书在手，正是护花星斗。朱旗远望潼关，麻鞋踏上青山。且看锦囊飞度，便教红线周旋。
清平乐·惠明赍书
作者：李雯
朝代：清

风生云袖，袖底蛟龙骤。一幅嚇蛮书在手，正是护花星斗。朱旗远望潼关，麻鞋踏上青山。且看锦囊飞度，便教红线周旋。
清平乐·秋晓
作者：李雯
朝代：清
体裁：词

雁声初到，远梦惊回早。残月残灯和泪照，闲忆去年秋草。起来检点芙蓉，愁红恰与人同。赢得一身憔悴，哪堪更对秋风。
渔家傲·咏滩水
作者：李雯
朝代：清
体裁：词

山色蒙萝围四壁，葡萄一泻倾千尺。罗袜盈盈轻未湿。留不得，莫叫比翼鸳鸯立。龙卵丹青和水碧，縠纹细蹙飞花急。映得清眸双黛色。溪月白，明珠翠羽无消息。
渔家傲·咏雪
作者：李雯
朝代：清
体裁：词

半启朱扉寒粉面，腾腾更爱灯前见。帘外玉梅香近远。罗袜浅，盈盈踏破银泥软。淅淅雕阑风力短，清光又照黄昏院。怯把鸳针穿彩线。愁婉转，玉楼人共金凫暖。
渔家傲·新柳
作者：李雯
朝代：清
体裁：词

半吐流苏蘸水面，弄愁一缕青丝短。小阁春寒帘不卷。风冉冉，纤柔未许莺儿串。可是江南风景晏，嫩黄初破春潮溅。此日章台人近远。芳草岸，渐垂长带教侬绾。
满庭芳·七夕
作者：李雯
朝代：清
体裁：词

粉席迎凉，彤云送暑，晚风初度红楼。玉炉香篆，彩线络琼钩。露脚斜飞鹊羽，明河泻、淡淡清流。中宵静、黄姑织女，又值一岁秋。悠悠。看此夜，方填银浪，旋解星裯。渐月迷津渡，双盼难留。虽是人间天上，离别处、一概都愁。穿针罢、蛛丝未断，闲整玉搔头。
满庭芳·中秋
作者：李雯
朝代：清
体裁：词

玉树风疏，朱楼云卷，桂枝新剪轻黄。藕丝牵断，莲粉堕红房。此夜平分秋色，金波转、纨扇初凉。开罗幕、鹊炉微暖，香散楚天长。玉颜寂寞处，双横翠袖，自整明珰。渐月华空馆，露滑银床。破镜半衔云树，九秋恨、一概平量。又何待、霜凝画角，飞雁两三行。
满江红·和张孝祥咏雨
作者：李雯
朝代：清
体裁：词

回首高唐，凉天近、暮云不卷。白蘋起、金塘嫩绿，细生池馆。瑟瑟未随平楚尽，珊瑚只共江蓠远。也不合、阻断木兰舟，青枫岸。游鱼唼，珍珠点。风柳外，离人畔。做朦胧一幅，潇湘秋怨。玉润初临金粟纸，绮窗半湿红丝砚。且题作、夜雨响芭蕉，教他看。
满路花·和秦淮海
作者：李雯
朝代：清
体裁：词

蝶粉黏花菂，桐泪沾帘额。罗衣浑不整、难消息。屏风数尺，疑有云山隔。凭著青鸾翼。月影通廊，那回相见加密。好天良夕，一别真轻掷。但有金缕枕、馀香迹。碧云何际，照那人颜色。无语深相忆。得来时，有个梦儿成匹。
玉楼春·代客答女郎
作者：李雯
朝代：清
体裁：词

角声初展愁云暮，乱柳萧萧难去住。舴艋舟前流恨波，鸳鸯浦上相思路。生分红绶无人处，半晌金樽容易度。惜别身随南浦潮，断肠人似潇湘雨。
玉楼春·秋思
作者：李雯
朝代：清
体裁：词

西园剩有黄花蝶，南浦惊飞红杜叶。秋来独自怕登楼，闲却吴绫双素袜。乱鸦啼起愁时节，料峭西风浑未歇。两行银雁十三弦，弹破梧桐梢上月。
玉楼春·秋闺
作者：李雯
朝代：清
体裁：词

城头月出惊栖羽，宝瑟清清伤玉柱。空庭悬杵数千声，半枕寒蛩闻一个。绿窗月对相思树，■■难传心上语。娟娟幽草怯黄昏，炯炯清眸怜白纻。
玉楼春·美人午睡
作者：李雯
朝代：清
体裁：词

绿阴掩过屏山叠，玉子弹棋浑倦歇。碧绡正好贮行云，花骨闲支随梦蝶。流黄水簟冰肌贴，午院亭亭兰气彻。半钩罗袜笼湘裙，疑是纤纤波底月。
玉楼春·苦雨旅怀
作者：李雯
朝代：清
体裁：词

千山染就朦胧碧，杜宇惊人啼怨魄。绿窗长日守芭蕉，帘额沈沈无燕入。湿云底死连朝夕，不管相如犹倦客。好将单枕画潇湘，梦到巫山■里隔。
玉蝴蝶
作者：李雯
朝代：清
体裁：词

惯是离愁天气，未休暮雨，又见朝云。半起斜临宝镜，懒织回文。弄长槐、黄鹂初滑，催卷幕、紫燕轻分。自温存。漫调珠柱，更倚兰薰。思君。绿窗细语，蛮笺心事，剪烛殷勤。好梦才醒，又依灯影伴黄昏。画乘鸾、丹青纨扇，裁连理、石竹罗裙。暗销人。香闺岁月，几浥红纶。
甘草子·冬
作者：李雯
朝代：清
体裁：词

冬尽。手冷金针，爱与黄昏近。合欢□□深，匼匝红池紧。碧瓦雕甍，霜松银粉，煨紫□、□□香沁。剔指才匀口脂润，还倚鸳鸯枕。
甘草子·夏
作者：李雯
朝代：清
体裁：词

长夏。日影梧桐，玉枕东窗下。手擘水晶瓜，香雾清寒泻。凉沁冰盘兰茎亚，把小幅、蛮笺轻写。写得鸳鸯字成也，更被人牵惹。
甘草子·春
作者：李雯
朝代：清
体裁：词

春暮。烟锁垂杨，未断清明雨。螺盒数红儿，兰露调云母。闷闷腾腾，慢看风絮。任送暖、添寒无绪。十样眉峰遍描许，不似张郎妩。
甘草子·秋
作者：李雯
朝代：清
体裁：词

秋半。卷起流苏，人与金波满。风吹罗频宽，桂落香枝远。天上清宵，霓裳舞遍，羡双影、月华初见。琥珀钗头露珠泫，把玉鬓轻按。
生查子·生叩红
作者：李雯
朝代：清
体裁：词

云鬟素袖低，口齿清如雪。不异沈郎腰，为卿更深折。恖恖姓字通，草草生辰说。凭将连理心，寄与丁香舌。
生查子·秋夜
作者：李雯
朝代：清
体裁：词

风动碧琅玕，翠户生寒浅。斗账宿鸳鸯，绣被双鸾偃。独自拥双鬓，不觉银缸暗。明月下梧桐，玉漏迟金剪。
画堂春·秋柳
作者：李雯
朝代：清
体裁：词

长条梳尽影珊珊，烟啼露冷风寒。暮鸦栖遍小凭栏，无限堪怜。犹傍朱楼舞袖，心惊落叶哀蝉。昔时攀折已相关，重对青山。
留春令·和汤若士
作者：李雯
朝代：清
体裁：词

缓约双纹，绣被私寻，独见香鞋。金荷粟小背妆台，暗处销魂犹在。昔喜春风到日，今愁秋月来时。已抛莲菂见菱丝，心事牵云带水。
眼儿媚·幽会
作者：李雯
朝代：清
体裁：词

葳蕤金锁启春风，人在明月中。那时相见，犹将罗袖，半掩芙蓉。鸾衾整顿和香屑，温玉小窗东。端详此际，星眉微敛，蝉鬓初松。
眼儿媚·画眉
作者：李雯
朝代：清
体裁：词

晓来独自上妆楼，携笔近帘钩。菱花未掩，朝霞初晕，直甚风流。青青常压两星眸，难画几重愁。盈盈只在，远山峰上，柳叶梢头。
眼儿媚·秋思
作者：李雯
朝代：清
体裁：词

藕丝欲断更菱丝，香径晚凉披。梧桐半落，蒹葭相对，豆蔻无枝。淡黄衫子月明时，无计是相思。归期尚可，燕方飞去，雁未来迟。
破阵子·秋夜
作者：李雯
朝代：清
体裁：词

白露凉惊玉树，明蟾秋映金绳。帐底葡萄看数颗，阶前络纬听三更。灯花销复生。总是愁来角枕，那堪风度檐铃。自分人间怜只影，不知天上喜双星。银河无限清。
秋尽
作者：李雯
朝代：清

秋尽江天木叶稀，空林日夕下寒晖。犹余蟋蟀依墙稳，更有苍鹰奉雀归。十月波涛掩粳稻，北风刀尺问裳衣。壮夫尽落飞蓬后，搔首徘徊立钓矶。江南霜气老平芜，寒楚苍苍烟月孤。水薄平霞连画角，风高枯柳散城乌。髦头隐见占三塞，雁翅飘零动五湖。为有荒愁消不得，明镫午夜独虬须。
秋尽·其一
作者：李雯
朝代：清
体裁：七言律诗

秋尽江天木叶稀，空林日夕下寒晖。犹余蟋蟀依墙稳，更有苍鹰奉雀归。十月波涛掩粳稻，北风刀尺问裳衣。壮夫尽落飞蓬后，搔首徘徊立钓矶。
秋尽·其二
作者：李雯
朝代：清
体裁：七言律诗

江南霜气老平芜，寒楚苍苍烟月孤。水薄平霞连画角，风高枯柳散城乌。髦头隐见占三塞，雁翅飘零动五湖。为有荒愁消不得，明镫午夜独虬须。
秋水阁听客弹瑟
作者：李雯
朝代：清
体裁：古风

阳崖豁秋阴，幽蔼散松柏。高楼起长眺，愁见万里白。有客携鸣琴，叩弦动清碧。弹作潇湘秋，明湖水空液。帝子眇何居，楚云在层壁。烟长吴王城，高旻壮修翮。凄凄鸿雁思，清商宕岩泽。
秋蕊香·咏桂
作者：李雯
朝代：清
体裁：词

昨夜凉风微度，吹下青腰仙女。多情细剪金衣缕，簌簌寒香无绪。月中露下寻芳去，空延伫。绿云初染轻檀炷，暗入罗帏深处。
经东阿怀曹子建
作者：李雯
朝代：清
体裁：五言律诗

昔时曹子建，封邑在东阿。旷代无祠庙，空山对女萝。角弓愁势险，玉食恨才多。《小雅》斯人志，因风发浩歌。
翻香令·本意
作者：李雯
朝代：清
体裁：词

微翻朱火暖金猊，绿烟斜上玉窗低。龙香透、云英薄，近流苏、常自整罗衣。轻分麝月指痕齐，博山馀篆润丹泥。只赢得、笼儿热，但灰成、心字少人知。
自余杭历于潜道中
作者：李雯
朝代：清
体裁：古风

晨驾辞阴渚，逶迤见岩丘。芳翠涤余蔼，回沙灼清流。泄云漫方聚，深竹疑晴秋。岑峦有连蝉，道里无险投。纷袭缅腾茜，汨瀄摇澄湫。枫楮秀中椒，荈蕨横道周。青苗漾白水，明畴写嵎陬。沧沧水雾滋，娟娟微阴收。白鸟既轻弱，飞鲦亦缓游。旅人从此涉，景曜俄然遒。余晖满层峰，惆怅靡淹留。
苏幕遮·咏枕
作者：李雯
朝代：清
体裁：词

翠屏高罗帐小。半锁香云，自共愁人倒。一幅潇湘图未了。斜倚金钿，夜夜巫山晓。凤钗寒，玉漏悄。独自温存，只索和衣抱。梦到君边常草草。几度香销，更有谁知道。
苏幕遮·探病
作者：李雯
朝代：清
体裁：词

紫苔深，薇帐掩。独自支琴，剩得相思顩。此日文园真命短。愁杀东风，总道无人管。念东床，和梦远。犹喜青衣，见我曾心愞。莫说相如消渴浅。玉露金茎，人在鸾帏畔。
苏幕遮·春晓
作者：李雯
朝代：清
体裁：词

花影深帘重。斗帐微寒，一枕香云拥。何事起来常懵忪，绣被红翻，颠倒思前梦。画楼高，香陌迥。千万垂杨，又被东风送。门外莺啼芳草动。独自开奁，检点钗头凤。
菩萨蛮·守涨遣怀
作者：李雯
朝代：清
体裁：词

越溪暮雨何曾歇，鹧鸪声里沙痕没。晓起不胜愁，愁横舴艋舟。滩头龙子浴，为洗千山绿。阻断去时程，教侬莫远行。
菩萨蛮·忆未来人
作者：李雯
朝代：清
体裁：词

蔷薇未洗胭脂雨，东风不合催人去。心事两朦胧，玉箫春梦中。斜阳芳草隔，满目伤心碧。不语问青山，青山响杜鹃。
菩萨蛮·题捣衣图
作者：李雯
朝代：清
体裁：词

香闺夜警秋风度，青砧冷落梧桐露。淡月白离离，看人欲捣衣。犀瓯香茗洁，无意尝兰雪。玉杵不曾鸣，谁听肠断声。
虞美人·孟夏停吴氏馆见桂花开雨中寄调赋之
作者：李雯
朝代：清
体裁：词

谁偷月下金丝缕，开向黄梅雨。宁馨爱近石榴红，为怕年来憔悴见秋风。数枝先缀蟾宫玉，芳影排如粟。不劳珠露拂清凉，自有生绡帐子笼温香。
虞美人·寄愁
作者：李雯
朝代：清
体裁：词

白玉堂前芳草歇，赋尽江郎别。双鱼谁寄锦书来，正是满函清泪向人开。浓愁细数相思字，检物经人意。娇心更在不言中，珍重窄衫兰麝散秋风。
虞美人·惜春
作者：李雯
朝代：清
体裁：词

蜂黄蝶粉依然在，无奈春风改。小窗微切玉玲珑，千里行尘不惜牡丹红。西陵松柏知何处，目断金椎路。无端花絮上帘钩，飞下一天春恨满皇州。
虞美人·春雨
作者：李雯
朝代：清
体裁：词

廉织断送荼蘼架，衣润笼香罢。鹧鸪啼处不开门，生怕落花时候近黄昏。艳阳惯被东君妒，吹雨无朝暮。丝丝只欲傍妆台，欲作一春红泪满金杯。
西江月·梅花
作者：李雯
朝代：清
体裁：词

素手深知花重，罗帏更耐香寒。玉笙吹彻暮凭栏，消得春风一半。淡月黄昏常待，清霜晓梦无端。水晶帘外影相看，不被红云遮断。
解佩令·寄诗
作者：李雯
朝代：清
体裁：词

蛮笺细襞，墨花轻染，一声声、愁红初断。字押相思，才离了、狼毫斑管。早去怜、香绡雪腕。前宵琴曲，那宵玉盏，这衷怀、不堪重转。寄语青鸾，倘若是、风悽云暗。怎能胜、蜂吟蝶怨。
误佳期·红辩
作者：李雯
朝代：清
体裁：词

织女度银河，灵鹊空担怕。昔日烧香抱枕人，跪在湘帘下。不是野东风，错把桃花嫁。谁移杨柳近墙东，又怪莺儿诈。
谒金门
作者：李雯
朝代：清
体裁：词

夜飞鹊，夜夜把人惊觉。残月侵墙犹未落，风吹铃动索。不是鸳衾常薄，拥枕难教梦著。梦里落花飞燕掠，罗裙宽几约。
谒金门·红叶
作者：李雯
朝代：清
体裁：词

青枫浦，染出空江天暮。隔岸胭脂新雨堕，小楼肠断处。叠叠乱红秋露，又被西风吹去。翠袖拾来看几度，欲题无一语。
踏莎行·子规
作者：李雯
朝代：清
体裁：词

花岛沉红，香溪绿染。无端啼破斜阳岸。王孙春草遍天涯，凭君一语频频唤。五月江深，三更月半。相思一夜惊千遍。有情莫向异乡啼，飞归巫峡何曾远。
踏莎行·春夜写怀
作者：李雯
朝代：清
体裁：词

绿染荒丘，红愁古戍，好春断送斜阳路。天边遗下碧桃花，人间竞买珊瑚树。芍药香消，青梅酸破，这回难写风流句。灯前尚爱墨花浮，明知宿业相缠处。
踏莎行·秋雨
作者：李雯
朝代：清
体裁：词

闵馆清深，巧云迷散。丝丝不断如春线。伤心无奈急回风，枝枝暗落无人见。香稻低天，芙蓉疏岸。离离又湿江南雁。芭蕉清听历空阶，情人似隔潇湘远。
踏莎行·立春
作者：李雯
朝代：清
体裁：词

芳草回心，平沙转翠。胧胧晓树如新醉。萦烟初系玉楼人，钗头空带宜春字。青鸟衔还，银幡传至。石华裙上东风细。开帘镇日待春来，春来浑是无情思。
踏莎行·请宴
作者：李雯
朝代：清
体裁：词

粉傅何郎，香薰荀令，帽檐低亚花枝并。频将宜称问双鬓，画帘吹动风流影。鹊尾银屏，龙涎金鼎，乘鸾指刻成佳倩。春阴立尽海棠东，合欢心事从头整。